title: Απόφαση (ΕΕ) 2016/2371 του Ευρωπαϊκού Κοινοβουλίου και του Συμβουλίου, της 14ης Δεκεμβρίου 2016, για τη χορήγηση περαιτέρω μακροοικονομικής χρηματοδοτικής συνδρομής στο Χασεμιτικό Βασίλειο της Ιορδανίας

text:
               23.12.2016

               EL

               Επίσημη Εφημερίδα της Ευρωπαϊκής Ένωσης

               L 352/18

         ΑΠΌΦΑΣΗ (ΕΕ) 2016/2371 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
   της 14ης Δεκεμβρίου 2016
   για τη χορήγηση περαιτέρω μακροοικονομικής χρηματοδοτικής συνδρομής στο Χασεμιτικό Βασίλειο της Ιορδανίας
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 212 παράγραφος 2,
   Έχοντας υπόψη την πρόταση της Ευρωπαϊκής Επιτροπής,
   Κατόπιν διαβίβασης του σχεδίου νομοθετικής πράξης στα εθνικά κοινοβούλια,
   Αποφασίζοντας σύμφωνα με τη συνήθη νομοθετική διαδικασία (1),
   Εκτιμώντας τα ακόλουθα:

               (1)

               Οι σχέσεις μεταξύ της Ευρωπαϊκής Ένωσης («Ένωση») και του Χασεμιτικού Βασίλειου της Ιορδανίας («Ιορδανία») αναπτύσσονται στο πλαίσιο της ευρωπαϊκής πολιτικής γειτονίας (ΕΠΓ). Η Ιορδανία υπέγραψε συμφωνία σύνδεσης (2) με την Ένωση στις 24 Νοεμβρίου 1997, η οποία τέθηκε σε ισχύ την 1η Μαΐου 2002. Στο πλαίσιο της εν λόγω συμφωνίας, η Ένωση και η Ιορδανία καθιέρωσαν σταδιακά ζώνη ελεύθερων συναλλαγών εντός 12ετούς μεταβατικής περιόδου. Επιπλέον, μια συμφωνία για την περαιτέρω ελευθέρωση των γεωργικών προϊόντων (3) άρχισε να ισχύει το 2007. Το 2010 συμφωνήθηκε εταιρική σχέση «προηγμένου καθεστώτος» μεταξύ της ΕΕ και της Ιορδανίας, η οποία συνεπάγεται διευρυμένους τομείς συνεργασίας. Πρωτόκολλο σχετικά με τους μηχανισμούς διευθέτησης των διαφορών για τις εμπορικές συναλλαγές μεταξύ της ΕΕ και της Ιορδανίας, το οποίο μονογραφήθηκε τον Δεκέμβριο 2009, τέθηκε σε ισχύ την 1η Ιουλίου 2011. Αναπτύσσεται περαιτέρω διμερής διάλογος και οικονομική συνεργασία στο πλαίσιο της συμφωνίας σύνδεσης και του ενιαίου πλαισίου στήριξης που εγκρίθηκε για την περίοδο 2014-2017.

               (2)

               Από το 2011, η Ιορδανία έχει ξεκινήσει μια σειρά πολιτικών μεταρρυθμίσεων για την ενίσχυση της κοινοβουλευτικής δημοκρατίας και του κράτους δικαίου. Δημιουργήθηκε Συνταγματικό Δικαστήριο και ανεξάρτητη εκλογική επιτροπή και το ιορδανικό κοινοβούλιο ψήφισε σειρά σημαντικών νόμων, όπως τον εκλογικό νόμο και τον νόμο για τα πολιτικά κόμματα, καθώς και νόμους για την αποκέντρωση και την τοπική αυτοδιοίκηση.

               (3)

               Η οικονομία της Ιορδανίας έχει πληγεί σημαντικά από τη συνεχιζόμενη περιφερειακή αναταραχή, κυρίως στις γειτονικές χώρες Ιράκ και Συρία. Σε συνδυασμό με την επιδείνωση του παγκόσμιου περιβάλλοντος, η εν λόγω περιφερειακή αναταραχή είχε σοβαρή επίπτωση στα εξωτερικά έσοδα και στα δημόσια οικονομικά. Ο τουρισμός και οι άμεσες ξένες επενδύσεις επηρεάστηκαν αρνητικά ενώ διακόπηκαν οι εμπορικές οδοί και διαταράχθηκε η ροή του φυσικού αερίου από την Αίγυπτο. Επιπλέον, η οικονομία της Ιορδανίας έχει επηρεαστεί από τη μεγάλη εισροή Σύριων προσφύγων, γεγονός που έχει αυξήσει την πίεση στη δημοσιονομική της θέση, στις δημόσιες υπηρεσίες και στις υποδομές.

               (4)

               Από το ξέσπασμα των συγκρούσεων στη Συρία, το 2011, η Ένωση εξέφρασε την κατηγορηματική δέσμευσή της να υποστηρίξει την Ιορδανία όσον αφορά τις οικονομικές και κοινωνικές συνέπειες της συριακής κρίσης, και ιδίως την παρουσία μεγάλου αριθμού Σύριων προσφύγων στο έδαφός της. Αύξησε τη χρηματοδοτική της στήριξη στην Ιορδανία, ενισχύοντας τη συνεργασία με τη χώρα σε πολλούς τομείς, περιλαμβανομένης της κοινωνίας των πολιτών, του εκλογικού συστήματος, της ασφάλειας, της περιφερειακής ανάπτυξης και των κοινωνικών και οικονομικών μεταρρυθμίσεων. Επίσης η Ένωση έχει προσφέρει στην Ιορδανία τη δυνατότητα σύναψης μιας σφαιρικής και σε βάθος συμφωνίας ελευθέρων συναλλαγών.

               (5)

               Στην παρούσα δύσκολη οικονομική και δημοσιονομική συγκυρία, οι αρχές της Ιορδανίας και το Διεθνές Νομισματικό Ταμείο (ΔΝΤ) συμφώνησαν τον Αύγουστο του 2012 το πρώτο πρόγραμμα οικονομικής προσαρμογής, το οποίο υποστηρίχθηκε από τριετή συμφωνία Stand-by (SBA) ύψους 2 000 εκατ. δολαρίων ΗΠΑ. Το πρόγραμμα ολοκληρώθηκε με επιτυχία τον Αύγουστο του 2015. Στο πλαίσιο του προγράμματος, η Ιορδανία πραγματοποίησε σημαντική πρόοδο στη δημοσιονομική εξυγίανση, υποβοηθούμενη και από την πτώση των τιμών του πετρελαίου, και σε μια σειρά διαρθρωτικών μεταρρυθμίσεων.

               (6)

               Τον Δεκέμβριο του 2012, η Ιορδανία ζήτησε συμπληρωματική μακροοικονομική χρηματοδοτική συνδρομή από την Ένωση. Σε απάντηση, η απόφαση για μακροοικονομική χρηματοδοτική συνδρομή ύψους 180 εκατ. EUR με τη μορφή δανείων εγκρίθηκε τον Δεκέμβριο του 2013 (4) (ΜΧΣ-I). Το μνημόνιο συνεννόησης που καθορίζει τους όρους πολιτικής που συνδέονται με την εν λόγω ΜΧΣ-Ι τέθηκε σε ισχύ στις 18 Μαρτίου 2014. Μετά την εφαρμογή των συμφωνηθέντων μέτρων πολιτικής, η πρώτη δόση της ΜΧΣ-Ι εκταμιεύτηκε στις 10 Φεβρουαρίου 2015 και η δεύτερη δόση στις 15 Οκτωβρίου 2015.

               (7)

               Από την έναρξη της κρίσης στη Συρία, η Ένωση διέθεσε σχεδόν 1 130 εκατ. EUR στην Ιορδανία. Αυτό περιλαμβάνει, επιπλέον των 180 εκατ. EUR από την πρώτη επιχείρηση μακροοικονομικής χρηματοδοτικής συνδρομής, 500 εκατ. EUR από την τακτική προγραμματισμένη διμερή συνεργασία για την Ιορδανία που χρηματοδοτείται από τον ευρωπαϊκό μηχανισμό γειτονίας, περίπου 250 εκατ. EUR από τον προϋπολογισμό ανθρωπιστικής βοήθειας και πάνω από 30 εκατ. EUR από τον μηχανισμό συμβολής στη σταθερότητα και την ειρήνη. Επιπλέον, η Ευρωπαϊκή Τράπεζα Επενδύσεων έχει διαθέσει δάνεια ύψους 264 εκατ. EUR από το 2011.

               (8)

               Η κλιμάκωση της συριακής κρίσης το 2015 έπληξε σοβαρά την Ιορδανία σε ό,τι αφορά το εμπόριο, τον τουρισμό και την εμπιστοσύνη των επενδυτών. Η Ιορδανία επηρεάστηκε επίσης από τη μείωση της οικονομικής υποστήριξης από τις χώρες του Συμβουλίου Συνεργασίας του Κόλπου, οι οποίες επηρεάζονται από την πτώση των τιμών πετρελαίου. Ως αποτέλεσμα, η οικονομική ανάπτυξη επιβραδύνθηκε εκ νέου, η ανεργία αυξήθηκε και προέκυψαν νέες δημοσιονομικές ανάγκες και ανάγκες εξωτερικής χρηματοδότησης.

               (9)

               Σε αυτό το δυσχερές πλαίσιο, η Ένωση έχει επανειλημμένα δηλώσει τη δέσμευσή της να στηρίξει την Ιορδανία στην αντιμετώπιση των οικονομικών και κοινωνικών της προκλήσεων και στη διαδικασία μεταρρυθμίσεων που επιδιώκει. Ειδικότερα, η δέσμευση αυτή εκφράστηκε στη διάσκεψη «Στήριξη της Συρίας και της ευρύτερης περιοχής», η οποία πραγματοποιήθηκε στο Λονδίνο στις 4 Φεβρουαρίου 2016, όπου η Ένωση δεσμεύτηκε να χορηγήσει 2 390 εκατ. EUR την περίοδο 2016-2017 για χρηματοδοτική στήριξη των χωρών που έχουν πληγεί περισσότερο από την προσφυγική κρίση, συμπεριλαμβανομένης της Ιορδανίας. Η πολιτική και οικονομική στήριξη της Ένωσης στη μεταρρυθμιστική διαδικασία της Ιορδανίας συνάδει με την πολιτική της Ένωσης για την περιοχή της νότιας Μεσογείου, όπως αυτή ορίζεται στο πλαίσιο της ΕΠΓ.

               (10)

               Μετά την επιδείνωση της οικονομικής και χρηματοπιστωτικής κατάστασης της Ιορδανίας, το ΔΝΤ και η Ιορδανία έχουν αρχίσει διαπραγματεύσεις για μια διάδοχη ρύθμιση, η οποία θα μπορούσε να λάβει τη μορφή διευρυμένης χρηματοδοτικής διευκόλυνσης («πρόγραμμα του ΔΝΤ») 3ετούς διάρκειας, αρχής γενομένης από το δεύτερο εξάμηνο του 2016. Το νέο πρόγραμμα του ΔΝΤ στοχεύει στην ανακούφιση βραχυπρόθεσμων δυσκολιών σε σχέση με το ισοζύγιο πληρωμών στην Ιορδανία και στην εφαρμογή στιβαρών μέτρων προσαρμογής.

               (11)

               Τον Μάρτιο 2016, ενόψει της επιδείνωσης της κατάστασης και των προοπτικών της οικονομίας, η Ιορδανία ζήτησε περαιτέρω μακροοικονομική χρηματοδοτική συνδρομή από την Ένωση.

               (12)

               Δεδομένου ότι η Ιορδανία είναι χώρα που καλύπτεται από την ΕΠΓ, θα πρέπει να θεωρείται επιλέξιμη για να λάβει μακροοικονομική χρηματοδοτική συνδρομή από την Ένωση.

               (13)

               Η μακροοικονομική χρηματοδοτική συνδρομή της Ένωσης θα πρέπει να συνιστά έκτακτο χρηματοδοτικό μέσο ανοικτής και χωρίς ειδικό σκοπό στήριξης του ισοζυγίου πληρωμών, το οποίο αποσκοπεί στην αντιμετώπιση των άμεσων αναγκών εξωτερικής χρηματοδότησης του δικαιούχου και θα πρέπει να στηρίζει την εφαρμογή προγράμματος πολιτικής που περιλαμβάνει σοβαρά και άμεσα μέτρα προσαρμογής και διαρθρωτικής μεταρρύθμισης, με σκοπό τη βελτίωση της κατάστασης του ισοζυγίου πληρωμών βραχυπρόθεσμα.

               (14)

               Δεδομένου ότι εξακολουθεί να υφίσταται σημαντικό υπολειπόμενο εξωτερικό κενό χρηματοδότησης στο ισοζύγιο πληρωμών της Ιορδανίας, υψηλότερο από τους πόρους που χορηγούν το ΔΝΤ και άλλοι πολυμερείς δημοσιονομικοί οργανισμοί, η μακροοικονομική χρηματοδοτική συνδρομή της Ένωσης προς την Ιορδανία, υπό τις σημερινές εξαιρετικές περιστάσεις, θεωρείται κατάλληλη απάντηση στο αίτημα της χώρας για τη στήριξη της οικονομικής σταθεροποίησής της σε συνδυασμό με το πρόγραμμα του ΔΝΤ. Η μακροοικονομική χρηματοδοτική συνδρομή της Ένωσης θα στηρίξει την οικονομική σταθεροποίηση και το πρόγραμμα διαρθρωτικών μεταρρυθμίσεων της Ιορδανίας, συμπληρώνοντας τους πόρους που διατίθενται στο πλαίσιο των χρηματοδοτικών ρυθμίσεων του ΔΝΤ.

               (15)

               Η μακροοικονομική χρηματοδοτική συνδρομή της Ένωσης θα πρέπει να αποσκοπεί στην αποκατάσταση μιας βιώσιμης κατάστασης εξωτερικής χρηματοδότησης για την Ιορδανία στηρίζοντας με τον τρόπο αυτόν την οικονομική και κοινωνική ανάπτυξή της.

               (16)

               Ο προσδιορισμός του ποσού της μακροοικονομικής χρηματοδοτικής συνδρομής της Ένωσης βασίζεται σε μια ολοκληρωμένη ποσοτική εκτίμηση των υπολειπόμενων εξωτερικών χρηματοδοτικών αναγκών της Ιορδανίας και λαμβάνει υπόψη την ικανότητά της για αυτοχρηματοδότηση μέσω ιδίων πόρων, και ιδίως μέσω των διεθνών συναλλαγματικών αποθεμάτων που διαθέτει. Η μακροοικονομική χρηματοδοτική συνδρομή της Ένωσης θα πρέπει να συμπληρώνει τα προγράμματα και τους πόρους που χορηγούν το ΔΝΤ και η Παγκόσμια Τράπεζα. Κατά τον καθορισμό του ποσού της συνδρομής λαμβάνονται επίσης υπόψη οι αναμενόμενες χρηματοδοτικές συνεισφορές πολυμερών χορηγών και η ανάγκη να διασφαλιστεί δίκαιη κατανομή των βαρών μεταξύ της Ένωσης και άλλων χορηγών, καθώς και η προϋπάρχουσα διάθεση εκ μέρους της Ένωσης άλλων μέσων εξωτερικής χρηματοδότησης στην Ιορδανία και η προστιθέμενη αξία της συνολικής συμμετοχής της Ένωσης.

               (17)

               Η Επιτροπή θα πρέπει να διασφαλίζει ότι η μακροοικονομική χρηματοδοτική συνδρομή της Ένωσης συνάδει νομικά και ουσιαστικά με τις βασικές αρχές και τους στόχους στους διάφορους τομείς εξωτερικής δράσης, με τα μέτρα που λαμβάνονται στους τομείς αυτούς, και με τις άλλες συναφείς πολιτικές της Ένωσης.

               (18)

               Η μακροοικονομική χρηματοδοτική συνδρομή της Ένωσης θα πρέπει να στηρίζει την εξωτερική πολιτική της έναντι της Ιορδανίας. Οι υπηρεσίες της Επιτροπής και η Ευρωπαϊκή Υπηρεσία Εξωτερικής Δράσης θα πρέπει να συνεργάζονται στενά σε όλη τη διάρκεια της μακροοικονομικής χρηματοδοτικής συνδρομής, για τον συντονισμό και την εξασφάλιση της συνοχής της εξωτερικής πολιτικής της Ένωσης.

               (19)

               Η μακροοικονομική χρηματοδοτική συνδρομή της Ένωσης αναμένεται να στηρίξει την προσήλωση της Ιορδανίας στις κοινές με την Ένωση αξίες, στις οποίες περιλαμβάνονται η δημοκρατία, το κράτος δικαίου, η χρηστή διακυβέρνηση, ο σεβασμός των ανθρωπίνων δικαιωμάτων, η βιώσιμη ανάπτυξη και η μείωση της φτώχειας, καθώς και την προσήλωσή της στις αρχές ενός ελεύθερου και θεμιτού εμπορίου που ασκείται βάσει κανόνων.

               (20)

               Προϋπόθεση για να χορηγήσει η Ένωση μακροοικονομική χρηματοδοτική συνδρομή θα πρέπει να είναι ο σεβασμός, εκ μέρους της Ιορδανίας, των ουσιαστικών θεσμών της δημοκρατίας, στους οποίους περιλαμβάνονται το πολυκομματικό κοινοβουλευτικό σύστημα, το κράτος δικαίου και ο σεβασμός για τα ανθρώπινα δικαιώματα. Επιπλέον, οι ειδικοί στόχοι της μακροοικονομικής χρηματοδοτικής συνδρομής της Ένωσης θα πρέπει να αφορούν την ενίσχυση της αποτελεσματικότητας, της διαφάνειας και της λογοδοσίας των συστημάτων διαχείρισης των δημοσίων οικονομικών στην Ιορδανία και να προωθούν τις διαρθρωτικές μεταρρυθμίσεις που σκοπό έχουν να στηρίξουν τη βιώσιμη και χωρίς αποκλεισμούς ανάπτυξη, τη δημιουργία θέσεων εργασίας και τη δημοσιονομική εξυγίανση. Τόσο η εκπλήρωση των προϋποθέσεων όσο και η επίτευξη των στόχων αυτών θα πρέπει να παρακολουθούνται τακτικά από την Επιτροπή και την Ευρωπαϊκή Υπηρεσία Εξωτερικής Δράσης.

               (21)

               Για να διασφαλιστεί η αποτελεσματική προστασία των οικονομικών συμφερόντων της Ένωσης που συνδέονται με τη μακροοικονομική χρηματοδοτική συνδρομή της, η Ιορδανία θα πρέπει να λάβει τα κατάλληλα μέτρα για την πρόληψη και την καταπολέμηση της απάτης, της διαφθοράς και οποιωνδήποτε άλλων παρατυπιών που συνδέονται με τη συνδρομή. Επιπλέον, θα πρέπει να προβλεφθεί η διενέργεια ελέγχων από την Επιτροπή και η διενέργεια λογιστικών ελέγχων από το Ελεγκτικό Συνέδριο.

               (22)

               Η αποδέσμευση της μακροοικονομικής χρηματοδοτικής συνδρομής της Ένωσης δεν θίγει τις εξουσίες του Ευρωπαϊκού Κοινοβουλίου και του Συμβουλίου, ως δημοσιονομικής αρχής.

               (23)

               Τα ποσά που απαιτούνται για την παροχή της μακροοικονομικής χρηματοδοτικής συνδρομής της Ένωσης θα πρέπει να είναι σύμφωνα με τις πιστώσεις του προϋπολογισμού που προβλέπονται στο πολυετές δημοσιονομικό πλαίσιο.

               (24)

               Η διαχείριση της μακροοικονομικής χρηματοδοτικής συνδρομής της Ένωσης θα πρέπει να ασκείται από την Επιτροπή. Για να εξασφαλιστεί ότι το Ευρωπαϊκό Κοινοβούλιο και το Συμβούλιο μπορούν να παρακολουθούν την εφαρμογή της παρούσας απόφασης, η Επιτροπή θα πρέπει να τους ενημερώνει τακτικά για τις εξελίξεις τις σχετικές με τη μακροοικονομική χρηματοδοτική συνδρομή και να τους παρέχει τα σχετικά έγγραφα.

               (25)

               Προκειμένου να διασφαλιστούν ενιαίες προϋποθέσεις για την εκτέλεση της παρούσας απόφασης, θα πρέπει να ανατεθούν εκτελεστικές αρμοδιότητες στην Επιτροπή. Οι αρμοδιότητες αυτές θα πρέπει να ασκούνται σύμφωνα με τον κανονισμό (ΕΕ) αριθ. 182/2011 του Ευρωπαϊκού Κοινοβουλίου και του Συμβουλίου (5).

               (26)

               Η μακροοικονομική χρηματοδοτική συνδρομή της Ένωσης θα πρέπει να υπόκειται σε όρους οικονομικής πολιτικής που θα καθοριστούν σε μνημόνιο συνεννόησης. Προκειμένου να εξασφαλιστούν ενιαίες προϋποθέσεις εφαρμογής και για λόγους αποτελεσματικότητας, θα πρέπει να ανατεθεί στην Επιτροπή η εξουσία να διαπραγματευτεί τους εν λόγω όρους με τις αρχές της Ιορδανίας υπό την εποπτεία της επιτροπής των αντιπροσώπων των κρατών μελών δυνάμει του κανονισμού (ΕΕ) αριθ. 182/2011. Δυνάμει του εν λόγω κανονισμού, η συμβουλευτική διαδικασία θα πρέπει κατά γενικό κανόνα να εφαρμόζεται σε όλες τις περιπτώσεις εκτός από αυτές που προβλέπονται στον εν λόγω κανονισμό. Λαμβάνοντας υπόψη τις δυνητικά σημαντικές επιπτώσεις της συνδρομής, η οποία υπερβαίνει το ποσό των 90 εκατ. EUR, είναι σκόπιμο να χρησιμοποιηθεί η διαδικασία εξέτασης για τις πράξεις που υπερβαίνουν το εν λόγω κατώτατο όριο. Λαμβάνοντας υπόψη το ποσό της μακροοικονομικής χρηματοδοτικής συνδρομής της Ένωσης προς την Ιορδανία, η διαδικασία εξέτασης θα πρέπει να εφαρμόζεται για την έγκριση του μνημονίου συνεννόησης και για οποιαδήποτε μείωση, αναστολή ή ακύρωση της συνδρομής,

         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Η Ένωση χορηγεί μακροοικονομική χρηματοδοτική συνδρομή ανώτατου ποσού 200 εκατ. EUR στην Ιορδανία («μακροοικονομική χρηματοδοτική συνδρομή της Ένωσης»), με σκοπό τη στήριξη της οικονομικής σταθεροποίησης και ενός ουσιαστικού προγράμματος μεταρρυθμίσεων. Η χρηματοδοτική συνδρομή συμβάλλει στην κάλυψη των αναγκών που σχετίζονται με το ισοζύγιο πληρωμών της Ιορδανίας, όπως αυτές προσδιορίζονται στο πρόγραμμα του ΔΝΤ.
   2.   Ολόκληρο το ποσό της μακροοικονομικής χρηματοδοτικής συνδρομής της Ένωσης χορηγείται στην Ιορδανία με τη μορφή δανείων. Η Επιτροπή εξουσιοδοτείται να δανειστεί εξ ονόματος της Ένωσης τα αναγκαία κεφάλαια από τις κεφαλαιαγορές ή από χρηματοδοτικούς οργανισμούς και να τα δανείσει στη συνέχεια στην Ιορδανία. Τα δάνεια έχουν μέγιστη μέση διάρκεια 15 ετών.
   3.   Η εκταμίευση της μακροοικονομικής χρηματοδοτικής συνδρομής της Ένωσης γίνεται υπό τη διαχείριση της Επιτροπής κατά τρόπο συνεπή προς τις συμφωνίες ή τους διακανονισμούς που έχουν συνομολογηθεί μεταξύ του ΔΝΤ και της Ιορδανίας και προς τις βασικές αρχές και στόχους οικονομικών μεταρρυθμίσεων που ορίζονται στη συμφωνία σύνδεσης ΕΕ–Ιορδανίας, στο ενιαίο πλαίσιο στήριξης για τα έτη 2014-2017 και στις μελλοντικές προτεραιότητες της εταιρικής σχέσης. Η Επιτροπή ενημερώνει τακτικά το Ευρωπαϊκό Κοινοβούλιο και το Συμβούλιο για την πορεία της μακροοικονομικής χρηματοδοτικής συνδρομής της Ένωσης, περιλαμβανομένων των εκταμιεύσεων, και διαβιβάζει στα εν λόγω όργανα τα σχετικά έγγραφα εγκαίρως.
   4.   Η μακροοικονομική χρηματοδοτική συνδρομή της Ένωσης διατίθεται για περίοδο δυόμισι ετών, αρχής γενομένης από την πρώτη ημέρα μετά την έναρξη ισχύος του μνημονίου συνεννόησης που αναφέρεται στο άρθρο 3 παράγραφος 1.
   5.   Εάν οι ανάγκες χρηματοδότησης της Ιορδανίας μειωθούν σημαντικά κατά την περίοδο εκταμίευσης της μακροοικονομικής χρηματοδοτικής συνδρομής της Ένωσης, σε σύγκριση με τις αρχικές προβλέψεις, η Επιτροπή, ενεργώντας σύμφωνα με τη διαδικασία εξέτασης του άρθρου 7 παράγραφος 2, μειώνει το ποσό της συνδρομής ή την αναστέλλει ή την ακυρώνει.
   Άρθρο 2
   1.   Προϋπόθεση για τη χορήγηση της μακροοικονομικής χρηματοδοτικής συνδρομής της Ένωσης είναι ο εκ μέρους της Ιορδανίας σεβασμός των ουσιαστικών θεσμών της δημοκρατίας, στους οποίους περιλαμβάνονται το πολυκομματικό κοινοβουλευτικό σύστημα, το κράτος δικαίου και η εγγύηση του σεβασμού των ανθρωπίνων δικαιωμάτων.
   2.   Η Επιτροπή και η Ευρωπαϊκή Υπηρεσία Εξωτερικής Δράσης παρακολουθούν την εκπλήρωση της εν λόγω προϋπόθεσης όπως αναφέρεται στην παράγραφο 1 σε όλη τη διάρκεια ισχύος της μακροοικονομικής χρηματοδοτικής συνδρομής της Ένωσης.
   3.   Οι παράγραφοι 1 και 2 του παρόντος άρθρου εφαρμόζονται σύμφωνα με την απόφαση 2010/427/ΕΕ του Συμβουλίου (6).
   Άρθρο 3
   1.   Η Επιτροπή, σύμφωνα με τη διαδικασία εξέτασης, στην οποία παραπέμπει το άρθρο 7 παράγραφος 2, συμφωνεί με τις αρχές της Ιορδανίας συγκεκριμένους όρους οικονομικής και χρηματοπιστωτικής πολιτικής, εστιάζοντας ιδιαίτερα στις διαρθρωτικές μεταρρυθμίσεις και την εξυγίανση των δημόσιων οικονομικών από τις οποίες εξαρτάται η μακροοικονομική χρηματοδοτική συνδρομή της Ένωσης, που καθορίζονται σε μνημόνιο συνεννόησης («το μνημόνιο συνεννόησης») το οποίο περιλαμβάνει χρονοδιάγραμμα για την επίτευξη των εν λόγω όρων. Οι όροι οικονομικής και χρηματοπιστωτικής πολιτικής που εκτίθενται στο μνημόνιο συνεννόησης συνάδουν με τις συμφωνίες ή συνεννοήσεις που αναφέρονται στο άρθρο 1 παράγραφος 3, περιλαμβανομένων των προγραμμάτων μακροοικονομικής προσαρμογής και διαρθρωτικών μεταρρυθμίσεων που εφαρμόζει η Ιορδανία με τη στήριξη του ΔΝΤ.
   2.   Οι όροι που αναφέρονται στην παράγραφο 1 αποσκοπούν, ειδικότερα, στην ενίσχυση της αποτελεσματικότητας, της διαφάνειας και της λογοδοσίας των συστημάτων διαχείρισης των δημόσιων οικονομικών στην Ιορδανία, συμπεριλαμβανομένης της χρήσης της μακροοικονομικής χρηματοδοτικής συνδρομής της Ένωσης. Κατά τον σχεδιασμό των μέτρων πολιτικής λαμβάνονται επίσης δεόντως υπόψη η πρόοδος όσον αφορά το αμοιβαίο άνοιγμα των αγορών, η ανάπτυξη θεμιτών εμπορικών συναλλαγών βάσει κανόνων και άλλες προτεραιότητες στο πλαίσιο της εξωτερικής πολιτικής της Ένωσης. Η Επιτροπή παρακολουθεί τακτικά την πρόοδο στην επίτευξη των στόχων αυτών.
   3.   Οι λεπτομερείς χρηματοδοτικοί όροι της μακροοικονομικής χρηματοδοτικής συνδρομής της Ένωσης καθορίζονται σε μια δανειακή σύμβαση που πρόκειται να συναφθεί μεταξύ της Επιτροπής και των αρχών της Ιορδανίας.
   4.   Η Επιτροπή ελέγχει σε τακτά διαστήματα ότι εξακολουθούν να πληρούνται οι όροι του άρθρου 4 παράγραφος 3, περιλαμβανομένου και του κατά πόσον οι οικονομικές πολιτικές της Ιορδανίας είναι σύμφωνες με τους στόχους της μακροοικονομικής χρηματοδοτικής συνδρομής της Ένωσης. Στο πλαίσιο αυτό, η Επιτροπή συνεργάζεται στενά με το ΔΝΤ και την Παγκόσμια Τράπεζα και, εφόσον είναι αναγκαίο, με το Ευρωπαϊκό Κοινοβούλιο και το Συμβούλιο.
   Άρθρο 4
   1.   Με την επιφύλαξη των όρων που αναφέρονται στην παράγραφο 3, η μακροοικονομική χρηματοδοτική συνδρομή της Ένωσης διατίθεται από την Επιτροπή με τη μορφή δανείου σε δύο δόσεις. Το ύψος εκάστης δόσης καθορίζεται στο μνημόνιο συνεννόησης.
   2.   Τα ποσά της μακροοικονομικής χρηματοδοτικής συνδρομής της Ένωσης οδηγούν, κατά περίπτωση, στην τροφοδότηση του Ταμείου εγγυήσεων για τις εξωτερικές δράσεις σύμφωνα με τον κανονισμό (ΕΚ, Ευρατόμ) αριθ. 480/2009 του Συμβουλίου (7).
   3.   Η απόφαση της Επιτροπής για την αποδέσμευση των δόσεων εξαρτάται από την εκπλήρωση όλων των ακόλουθων όρων:

               α)

               την προϋπόθεση που ορίζεται στο άρθρο 2·

               β)

               τις συνεχείς ικανοποιητικές επιδόσεις ως προς την εφαρμογή προγράμματος πολιτικής που περιέχει μέτρα σοβαρής προσαρμογής και διαρθρωτικών μεταρρυθμίσεων τα οποία στηρίζονται από μη προληπτική πιστωτική συμφωνία του ΔΝΤ· και

               γ)

               την ικανοποιητική εφαρμογή, των όρων οικονομικής πολιτικής και των χρηματοδοτικών όρων που περιέχονται στο μνημόνιο συμφωνίας.

         Η εκταμίευση της δεύτερης δόσης πραγματοποιείται, καταρχήν, το νωρίτερο τρεις μήνες μετά την εκταμίευση της πρώτης δόσης.
   4.   Όταν δεν τηρούνται οι όροι που αναφέρονται στην παράγραφο 3 πρώτο εδάφιο, η Επιτροπή αναστέλλει προσωρινά ή ακυρώνει την εκταμίευση της μακροοικονομικής χρηματοδοτικής συνδρομής της Ένωσης. Σε τέτοιες περιπτώσεις, η Επιτροπή ενημερώνει το Ευρωπαϊκό Κοινοβούλιο και το Συμβούλιο σχετικά με τους λόγους της αναστολής ή ακύρωσης.
   5.   Η μακροοικονομική χρηματοδοτική συνδρομή της Ένωσης εκταμιεύεται στην Κεντρική Τράπεζα της Ιορδανίας. Με την επιφύλαξη των όρων που πρόκειται να συμφωνηθούν στο μνημόνιο συνεννόησης, περιλαμβανομένης της επιβεβαίωσης των υπολειπόμενων δημοσιονομικών χρηματοδοτικών αναγκών, τα ενωσιακά κονδύλια μπορεί να μεταβιβάζονται στο Υπουργείο Οικονομικών της Ιορδανίας ως τελικό αποδέκτη.
   Άρθρο 5
   1.   Οι δανειοληπτικές και δανειοδοτικές πράξεις που σχετίζονται με τη μακροοικονομική χρηματοδοτική συνδρομή της Ένωσης διενεργούνται σε ευρώ με την ίδια τοκοφόρο ημερομηνία και δεν εμπλέκουν την Ένωση σε μεταβολή της διάρκειας ούτε την εκθέτουν σε ανάληψη οποιουδήποτε κινδύνου συναλλάγματος ή επιτοκίου, ούτε σε ανάληψη οποιουδήποτε άλλου εμπορικού κινδύνου.
   2.   Όποτε το επιτρέπουν οι περιστάσεις και εφόσον υποβάλλει αίτημα η Ιορδανία, η Επιτροπή μπορεί να λάβει τα αναγκαία μέτρα προκειμένου να διασφαλίσει την προσθήκη ρήτρας πρόωρης εξόφλησης στους όρους και τις προϋποθέσεις του δανείου και την ύπαρξη ανάλογης ρήτρας στους όρους και τις προϋποθέσεις των δανειοληπτικών πράξεων.
   3.   Εφόσον η συγκυρία επιτρέπει μείωση του επιτοκίου του δανείου και εφόσον υποβάλλει αίτημα η Ιορδανία, η Επιτροπή μπορεί να αποφασίσει να αναχρηματοδοτήσει το σύνολο ή μέρος των αρχικών δανειοληπτικών πράξεων ή μπορεί να αναπροσαρμόσει τους αντίστοιχους χρηματοδοτικούς όρους. Οι πράξεις αναχρηματοδότησης ή αναπροσαρμογής διενεργούνται σύμφωνα με τις παραγράφους 1 και 4 και δεν έχουν ως αποτέλεσμα την παράταση της διάρκειας των οικείων δανειοληπτικών πράξεων ή την αύξηση του οφειλόμενου κεφαλαίου κατά την ημερομηνία διεξαγωγής των πράξεων αναχρηματοδότησης ή αναπροσαρμογής.
   4.   Όλα τα έξοδα της Ένωσης που συνδέονται από τις δανειοληπτικές και τις δανειοδοτικές πράξεις στο πλαίσιο της παρούσας απόφασης βαρύνουν την Ιορδανία.
   5.   Η Επιτροπή ενημερώνει το Ευρωπαϊκό Κοινοβούλιο και το Συμβούλιο για τις εξελίξεις ως προς τις πράξεις που αναφέρονται στις παραγράφους 2 και 3.
   Άρθρο 6
   1.   Η μακροοικονομική χρηματοδοτική συνδρομή της Ένωσης υλοποιείται σύμφωνα με τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (8) και τον κατ' εξουσιοδότηση κανονισμό (ΕΕ) αριθ. 1268/2012 της Επιτροπής (9).
   2.   Η εφαρμογή της μακροοικονομικής χρηματοδοτικής συνδρομής της Ένωσης τελεί υπό άμεση διαχείριση.
   3.   Η δανειακή σύμβαση που αναφέρεται στο άρθρο 3 παράγραφος 3 περιλαμβάνει διατάξεις οι οποίες:

               α)

               διασφαλίζουν ότι η Ιορδανία ελέγχει τακτικά εάν η χρηματοδότηση που χορηγείται από τον προϋπολογισμό της Ένωσης χρησιμοποιείται ορθά, λαμβάνει τα αναγκαία μέτρα για την πρόληψη παρατυπιών και απάτης και, εάν είναι απαραίτητο, κινεί δικαστική διαδικασία για την ανάκτηση ποσών καταβληθέντων βάσει της παρούσας απόφασης τα οποία χρησιμοποιήθηκαν παρανόμως·

               β)

               διασφαλίζουν την προστασία των οικονομικών συμφερόντων της Ένωσης, προβλέποντας ιδίως την εφαρμογή ειδικών μέτρων για την πρόληψη και καταπολέμηση της απάτης, της διαφθοράς και κάθε άλλης παρατυπίας που επηρεάζουν τη μακροοικονομική χρηματοδοτική συνδρομή της Ένωσης, σύμφωνα με τον κανονισμό (ΕΚ, Ευρατόμ) αριθ. 2988/95 του Συμβουλίου (10), τον κανονισμό (Ευρατόμ, ΕΚ) αριθ. 2185/96 του Συμβουλίου (11) και τον κανονισμό (ΕΕ, Ευρατόμ) αριθ. 883/2013 του Ευρωπαϊκού Κοινοβουλίου και του Συμβουλίου (12)·

               γ)

               εξουσιοδοτούν ρητά την Επιτροπή, περιλαμβανομένης της Ευρωπαϊκής Υπηρεσίας Καταπολέμησης της Απάτης, ή τους εκπροσώπους της, να διενεργούν ελέγχους, συμπεριλαμβανομένων επιτόπιων ελέγχων και επιθεωρήσεων·

               δ)

               εξουσιοδοτούν ρητά την Επιτροπή και το Ελεγκτικό Συνέδριο να διενεργούν δημοσιονομικούς ελέγχους πριν και μετά από την περίοδο διαθεσιμότητας της μακροοικονομικής χρηματοδοτικής συνδρομής της Ένωσης, συμπεριλαμβανομένων ελέγχων εγγράφων και επιτόπιων ελέγχων, όπως οι επιχειρησιακές αξιολογήσεις· και

               ε)

               διασφαλίζουν ότι η Ένωση δικαιούται να ζητήσει την πρόωρη αποπληρωμή του δανείου, εάν διαπιστωθεί πως, σε σχέση με τη διαχείριση της μακροοικονομικής χρηματοδοτικής συνδρομής της Ένωσης, η Ιορδανία έχει εμπλακεί σε οποιαδήποτε πράξη απάτης ή διαφθοράς ή οποιαδήποτε άλλη παράνομη δραστηριότητα σε βάρος των οικονομικών συμφερόντων της Ένωσης.

         4.   Πριν από την εφαρμογή της μακροοικονομικής χρηματοδοτικής συνδρομής της Ένωσης, η Επιτροπή αξιολογεί, μέσω επιχειρησιακής αξιολόγησης, την καταλληλότητα των χρηματοοικονομικών ρυθμίσεων, των διοικητικών διαδικασιών και των μηχανισμών εσωτερικού και εξωτερικού ελέγχου της Ιορδανίας που σχετίζονται με τη συνδρομή.
   Άρθρο 7
   1.   Η Επιτροπή επικουρείται από επιτροπή. Η εν λόγω επιτροπή αποτελεί επιτροπή κατά την έννοια του κανονισμού (ΕΕ) αριθ. 182/2011.
   2.   Όταν γίνεται παραπομπή στην παρούσα παράγραφο, εφαρμόζεται το άρθρο 5 του κανονισμού (ΕΕ) αριθ. 182/2011.
   Άρθρο 8
   1.   Η Επιτροπή υποβάλλει, έως τις 30 Ιουνίου κάθε έτους, έκθεση στο Ευρωπαϊκό Κοινοβούλιο και στο Συμβούλιο σχετικά με την εφαρμογή της παρούσας απόφασης κατά το προηγούμενο έτος, η οποία περιλαμβάνει αξιολόγηση αυτής της εφαρμογής. Στην εν λόγω έκθεση:

               α)

               εξετάζεται η πρόοδος που σημειώθηκε κατά την εφαρμογή της μακροοικονομικής χρηματοδοτικής συνδρομής της Ένωσης·

               β)

               αξιολογείται η οικονομική κατάσταση και οι προοπτικές της Ιορδανίας, καθώς και η πρόοδος στην εφαρμογή των μέτρων πολιτικής που αναφέρονται στο άρθρο 3 παράγραφος 1·

               γ)

               παρουσιάζεται η σχέση μεταξύ των όρων οικονομικής πολιτικής που καθορίζονται στο μνημόνιο συνεννόησης, των τρεχουσών οικονομικών και δημοσιονομικών επιδόσεων της Ιορδανίας και των αποφάσεων της Επιτροπής να εκταμιεύσει τις δόσεις της μακροοικονομικής χρηματοδοτικής συνδρομής της Ένωσης.

         2.   Το αργότερο δύο έτη μετά τη λήξη της περιόδου διάθεσης που αναφέρεται στο άρθρο 1 παράγραφος 4, η Επιτροπή υποβάλλει στο Ευρωπαϊκό Κοινοβούλιο και στο Συμβούλιο έκθεση εκ των υστέρων αξιολόγησης, αξιολογώντας τα αποτελέσματα και την αποτελεσματικότητα της περατωθείσας μακροοικονομικής χρηματοδοτικής συνδρομής της Ένωσης καθώς και τον βαθμό στον οποίο συνέβαλαν στην επίτευξη των σκοπών της συνδρομής.
   Άρθρο 9
   Η παρούσα απόφαση αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

      Στρασβούργο, 14 Δεκεμβρίου 2016.

            Για το Ευρωπαϊκό Κοινοβούλιο

            Ο Πρόεδρος

         M. SCHULZ

            Για το Συμβούλιο

            Ο Πρόεδρος

         I. KORČOK

      (1)  Θέση του Ευρωπαϊκού Κοινοβουλίου, της 24ης Νοεμβρίου 2016 (δεν έχει δημοσιευτεί ακόμη στην Επίσημη Εφημερίδα) και απόφαση του Συμβουλίου, της 8ης Δεκεμβρίου 2016.

      (2)  Ευρωμεσογειακή συμφωνία περί συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και του Χασεμιτικού Βασιλείου της Ιορδανίας, αφετέρου (ΕΕ L 129 της 15.5.2002, σ. 3).

      (3)  Συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και του Χασεμιτικού Βασιλείου της Ιορδανίας σχετικά με αμοιβαία μέτρα ελευθέρωσης και την τροποποίηση της συμφωνίας σύνδεσης ΕΚ-Ιορδανίας καθώς και την αντικατάσταση των παραρτημάτων I, II, III και IV και των πρωτοκόλλων αριθ. 1 και 2 της εν λόγω συμφωνίας (ΕΕ L 41 της 13.2.2006, σ. 3).

      (4)  Απόφαση αριθ. 1351/2013/ΕΕ του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, για τη χορήγηση μακροοικονομικής χρηματοδοτικής συνδρομής στο Χασεμιτικό Βασίλειο της Ιορδανίας (ΕΕ L 341 της 18.12.2013, σ. 4).

      (5)  Κανονισμός (ΕΕ) αριθ. 182/2011 του Ευρωπαϊκού Κοινοβουλίου και του Συμβουλίου, της 16ης Φεβρουαρίου 2011, για τη θέσπιση κανόνων και γενικών αρχών σχετικά με τους τρόπους ελέγχου από τα κράτη μέλη της άσκησης των εκτελεστικών αρμοδιοτήτων από την Επιτροπή (ΕΕ L 55 της 28.2.2011, σ. 13).

      (6)  Απόφαση 2010/427/ΕΕ του Συμβουλίου, της 26ης Ιουλίου 2010, για τον καθορισμό της οργάνωσης και της λειτουργίας της Ευρωπαϊκής Υπηρεσίας Εξωτερικής Δράσης (ΕΕ L 201 της 3.8.2010, σ. 30).

      (7)  Κανονισμός (ΕΚ, Ευρατόμ) αριθ. 480/2009 του Συμβουλίου, της 25ης Μαΐου 2009, για την ίδρυση Ταμείου εγγυήσεων για τις εξωτερικές δράσεις (ΕΕ L 145 της 10.6.2009, σ. 10).

      (8)  Κανονισμός (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (ΕΕ L 298 της 26.10.2012, σ. 1).

      (9)  Κατ' εξουσιοδότηση κανονισμός (ΕΕ) αριθ. 1268/2012 της Επιτροπής, της 29ης Οκτωβρίου 2012, σχετικά με τους κανόνες εφαρμογής του κανονισμού (ΕΕ, Ευρατόμ) αριθ. 966/2012 για τους δημοσιονομικούς κανόνες που εφαρμόζονται στον γενικό προϋπολογισμό της Ένωσης (ΕΕ L 362 της 31.12.2012, σ. 1).

      (10)  Κανονισμός (ΕΚ, Ευρατόμ) αριθ. 2988/95 του Συμβουλίου, της 18ης Δεκεμβρίου 1995, σχετικά με την προστασία των οικονομικών συμφερόντων των Ευρωπαϊκών Κοινοτήτων (ΕΕ L 312 της 23.12.1995, σ. 1).

      (11)  Κανονισμός (Ευρατόμ, ΕΚ) αριθ. 2185/96 του Συμβουλίου, της 11ης Νοεμβρίου 1996, σχετικά με τους ελέγχους και εξακριβώσεις που διεξάγει επιτοπίως η Επιτροπή με σκοπό την προστασία των οικονομικών συμφερόντων των Ευρωπαϊκών Κοινοτήτων από απάτες και λοιπές παρατυπίες (ΕΕ L 292 της 15.11.1996, σ. 2).

      (12)  Κανονισμός (ΕΕ, Ευρατόμ) αριθ. 883/2013 του Ευρωπαϊκού Κοινοβουλίου και του Συμβουλίου, της 11ης Σεπτεμβρίου 2013, σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF) και την κατάργηση του κανονισμού (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου και του κανονισμού (Ευρατόμ) αριθ. 1074/1999 του Συμβουλίου (ΕΕ L 248 της 18.9.2013, σ. 1).

      Κοινή δήλωση του Ευρωπαϊκού Κοινοβουλίου, του Συμβουλίου και της Επιτροπής
      Δεδομένων των δημοσιονομικών προκλήσεων και των εξαιρετικών περιστάσεων που αντιμετωπίζει η Ιορδανία λόγω του γεγονότος ότι φιλοξενεί πάνω από 1,3 εκατ. Σύριους, η Επιτροπή θα υποβάλει το 2017, αν κριθεί σκόπιμο, νέα πρόταση για την παράταση και την αύξηση της μακροοικονομικής χρηματοδοτικής συνδρομής προς την Ιορδανία, μετά την επιτυχή ολοκλήρωση της δεύτερης μακροοικονομικής χρηματοδοτικής συνδρομής και υπό τον όρο ότι πληρούνται οι συνηθισμένες προϋποθέσεις για αυτού του είδους τη συνδρομή, συμπεριλαμβανομένης επικαιροποιημένης αξιολόγησης των αναγκών εξωτερικής χρηματοδότησης της Ιορδανίας εκ μέρους της Επιτροπής. Η εν λόγω κρίσιμης σημασίας συνδρομή προς την Ιορδανία θα βοηθήσει τη χώρα να διατηρήσει τη μακροοικονομική σταθερότητα, διαφυλάσσοντας παράλληλα τα αναπτυξιακά οφέλη και συνεχίζοντας το πρόγραμμα μεταρρυθμίσεων της χώρας.


Avis juridique important

|

31991D0110

91/110/ΕΟΚ: Απόφαση του Συμβουλίου της 27ης Φεβρουαρίου 1991 για την παράταση της απόφασης 86/283/ΕΟΚ σχετικά με τη σύνδεση των υπερπόντιων χωρών και εδαφών με την Ευρωπαϊκή Οικονομική Κοινότητα

Επίσημη Εφημερίδα αριθ. L 058 της 05/03/1991 σ. 0027 - 0027

ΑΠΟΦΑΣΗ ΤΟΥ ΣΥΜΒΟΥΛΙΟΥ  της 27ης Φεβρουαρίου 1991  για την παράταση της απόφασης 86/283/ΕΟΚ σχετικά με τη σύνδεση των υπερπόντιων χωρών και εδαφών με την Ευρωπαϊκή Οικονομική Κοινοότητα  (91/110/ΕΟΚ ) ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρο 136,  την πρόταση της Επιτροπής,  τη γνώμη του Ευρωπαϊκού Κοινοβουλίου ( 1 ),  Εκτιμώντας ότι, εν αναμονή νέας απόφασης του Συμβουλίου σχετικά με τη σύνδεση των υπερπόντιων χωρών και εδαφών με την Ευρωπαϊκή Οικονομική Κοινότητα, πρέπει να συνεχίσουν να ισχύουν μέχρι τις 30 Ιουνίου 1991 οι διατάξεις που εφαρμόζονται στα πλαίσια της  απόφασης 86/283/ΕΟΚ ( 2 ), όπως τροποποιήθηκε τελευταία από την απόφαση 90/146/ΕΟΚ ( 3 ),  ΑΠΟΦΑΣΙΖΕΙ :  Άρθρο 1  Στο άρθρο 183 της απόφασης 86/283/ΕΟΚ, η ημερομηνία "28 Φεβρουαρίου 1991" αντικαθίσταται από την ημερομηνία "30 Ιουνίου 1991 ".  Άρθρο 2  Η παρούσα απόφαση παράγει αποτελέσματα από την ημέρα της δημοσίευσής της στης Επίσημη Εφημερίδα των Ευρωπαϊκών Κοινοτήτων .  Εφαρμόζεται από την 1η Μαρτίου 1991 . Βρυξέλλες, 27 Φεβρουαρίου 1991 . Για το Συμβούλιο  Ο Πρόεδρος  J.-C . JUNCKER  ( 1 ) Γνώμη που διατυπώθηκε στις 22 Φεβρουαρίου 1991 ( δεν έχει ακόμα δημοσιευθεί στην Επίσημη Εφημερίδα ). ( 2 ) ΕΕ αριθ . L 175 της 1 . 7 . 1986, σ . 1 . ( 3 ) ΕΕ αριθ . L 84 της 30 . 3 . 1990, σ . 108 .


title: Απόφαση 2012/527/ΚΕΠΠΑ του Συμβουλίου, της 27ης Σεπτεμβρίου 2012 , για την τροποποίηση της απόφασης 2010/573/ΚΕΠΠΑ σχετικά με περιοριστικά μέτρα κατά της ηγεσίας της Υπερδνειστερίας περιοχής της Δημοκρατίας της Μολδαβίας

text:
               28.9.2012

               EL

               Επίσημη Εφημερίδα της Ευρωπαϊκής Ένωσης

               L 263/44

         ΑΠΌΦΑΣΗ 2012/527/ΚΕΠΠΑ ΤΟΥ ΣΥΜΒΟΥΛΊΟΥ
   της 27ης Σεπτεμβρίου 2012
   για την τροποποίηση της απόφασης 2010/573/ΚΕΠΠΑ σχετικά με περιοριστικά μέτρα κατά της ηγεσίας της Υπερδνειστερίας περιοχής της Δημοκρατίας της Μολδαβίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Εκτιμώντας τα ακόλουθα:

               (1)

               Στις 27 Σεπτεμβρίου 2010, το Συμβούλιο εξέδωσε την απόφαση 2010/573/ΚΕΠΠΑ σχετικά με περιοριστικά μέτρα κατά της ηγεσίας της Υπερδνειστερίας περιοχής της Δημοκρατίας της Μολδαβίας (1).

               (2)

               Δεδομένης της προόδου που σημειώθηκε όσον αφορά την επίτευξη πολιτικής διευθέτησης της διένεξης στην Υπερδνειστερία περιοχή και την αποκατάσταση της ελεύθερης διέλευσης των προσώπων από τα διοικητικά όρια της περιοχής αυτής, θα πρέπει να αρθούν τα περιοριστικά μέτρα του παραρτήματος I της απόφασης 2010/573/ΚΕΠΠΑ.

               (3)

               Τα περιοριστικά μέτρα του παραρτήματος II της απόφασης 2010/573/ΚΕΠΠΑ θα πρέπει να παραταθούν ως τις 30 Σεπτεμβρίου 2013. Ωστόσο, προκειμένου να ενθαρρυνθεί η πρόοδος στην αντιμετώπιση των εκκρεμών προβλημάτων όσον αφορά τα σχολεία που χρησιμοποιούν το λατινικό αλφάβητο, τα πρόσωπα που περιλαμβάνονται στο κατάλογο του παραρτήματος II της απόφασης 2010/573/ΚΕΠΠΑ θα πρέπει να διαγραφούν από τον κατάλογο.

               (4)

               Η απόφαση 2010/573/ΚΕΠΠΑ θα πρέπει επομένως να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2010/573/ΚΕΠΠΑ τροποποιείται ως εξής:

               1)

               Το άρθρο 1 τροποποιείται ως εξής:

                           α)

                           η παράγραφος 1 αντικαθίσταται από το ακόλουθο κείμενο:
                           «1.   Τα κράτη μέλη λαμβάνουν τα αναγκαία μέτρα για να εμποδίζουν την είσοδο ή τη διέλευση από το έδαφός τους των προσώπων που ευθύνονται για τον σχεδιασμό και την πραγματοποίηση εκστρατείας εκφοβισμού σε μολδαβικά σχολεία της Υπερδνειστερίας περιοχής της Δημοκρατίας της Μολδαβίας στα οποία χρησιμοποιείται το λατινικό αλφάβητο ή για το κλείσιμο αυτών των σχολείων, και τα οποία απαριθμούνται στο παράρτημα.»·

                           β)

                           η παράγραφος 8 αντικαθίσταται από το ακόλουθο κείμενο:
                           «8.   Στις περιπτώσεις κατά τις οποίες, σύμφωνα με τις παραγράφους 3, 4, 6 και 7, ένα κράτος μέλος επιτρέπει την είσοδο ή τη διέλευση από το έδαφός του των απαριθμούμενων στο παράρτημα προσώπων, η άδεια ισχύει αποκλειστικά για τον σκοπό για τον οποίο χορηγήθηκε και για τα πρόσωπα τα οποία αφορά.».

               2)

               Το άρθρο 2 αντικαθίσταται από το ακόλουθο κείμενο:
               «Άρθρο 2
               Το Συμβούλιο, ενεργώντας κατόπιν προτάσεως κράτους μέλους ή του Ύπατου Εκπροσώπου της Ένωσης για την κοινή εξωτερική πολιτική και πολιτική ασφαλείας, θεσπίζει τροποποιήσεις του καταλόγου του παραρτήματος, ανάλογα με τις επιταγές των εξελίξεων στη Δημοκρατία της Μολδαβίας.».

               3)

               Το άρθρο 4 αντικαθίσταται από το ακόλουθο κείμενο:
               «Άρθρο 4
               1.   Η παρούσα απόφαση αρχίζει να ισχύει την ημερομηνία της έκδοσής της.
               2.   Η παρούσα απόφαση εφαρμόζεται έως τις 30 Σεπτεμβρίου 2013. Τελεί υπό διαρκή επανεξέταση. Μπορεί να ανανεώνεται ή να τροποποιείται, κατά περίπτωση, εάν το Συμβούλιο κρίνει ότι οι στόχοι της δεν έχουν επιτευχθεί.».

               4)

               Το παράρτημα I διαγράφεται.

               5)

               Το παράρτημα II αντικαθίσταται από το κείμενο στο παράρτημα της παρούσας απόφασης.

         Άρθρο 2
   Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 27 Σεπτεμβρίου 2012.

            Για το Συμβούλιο

            Ο Πρόεδρος

         Α. Δ. ΜΑΥΡΟΓΙΑΝΝΗΣ

      (1)  ΕΕ L 253 της 23.2.2010, σ. 54.

      ΠΑΡΑΡΤΗΜΑ

            «ΠΑΡΑΡΤΗΜΑ

               Πρόσωπα που αναφέρονται στο άρθρο 1 παράγραφος 1

            …»


title: 2004/540/ΚΕΠΠΑ : Απόφαση THEMIS/1/2004 της Επιτροπής Πόλιτικής και Ασφάλειας, της 30ής Ιουνίου 2004, σχετικά με τον διορισμό του Αρχηγού Αποστολής της Αποστολής της ΕΕ για το κράτος δικαίου στη Γεωργία, στο πλαίσιο της ΕΠΑΑ, EUJUST THEMIS

text:
               9.7.2004

               EL

               Επίσημη Εφημερίδα της Ευρωπαϊκής Ένωσης

               L 239/35

      ΑΠΌΦΑΣΗ THEMIS/1/2004 ΤΗΣ ΕΠΙΤΡΟΠΉΣ ΠΌΛΙΤΙΚΉΣ ΚΑΙ ΑΣΦΆΛΕΙΑΣ

   της 30ής Ιουνίου 2004
   σχετικά με τον διορισμό του Αρχηγού Αποστολής της Αποστολής της ΕΕ για το κράτος δικαίου στη Γεωργία, στο πλαίσιο της ΕΠΑΑ, EUJUST THEMIS
   (2004/540/ΚΕΠΠΑ)
   H EΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη:
   τη συνθήκη για την Ευρωπαϊκή Ένωση, και ιδίως το άρθρο 25 παράγραφος 3,
   την κοινή δράση 2004/523/ΚΕΠΠΑ του Συμβουλίου, της 28ης Ιουνίου 2004 για την Αποστολή της Ευρωπαϊκής Ένωσης για το κράτος δικαίου στη Γεωργία EUJUST THEMIS (1), και ιδίως το άρθρο 9 παράγραφος 1,
   Εκτιμώντας τα ακόλουθα:

               (1)

               Το άρθρο 9 παράγραφος 1 της κοινής δράσης 2004/523/ΚΕΠΠΑ προβλέπει ότι το Συμβούλιο εξουσιοδοτεί την Επιτροπή Πολιτικής και Ασφάλειας να λαμβάνει τις συναφείς αποφάσεις σύμφωνα με το άρθρο 25 ΣΕΕ, συμπεριλαμβανομένης της αρμοδιότητας να διορίζει κατόπιν προτάσεως του Γενικού Γραμματέα/Υπάτου Εκπροσώπου, τον Αρχηγό Αποστολής.

               (2)

               Ο Γενικός Γραμματέας/Ύπατος Εκπρόσωπος πρότεινε τον διορισμό της κας Sylvie PANTZ,

         AΠΟΦΑΣΙΖΕΙ:
   'Αρθρο 1
   Η κα Sylvie PANTZ διορίζεται Αρχηγός Αποστολής της Αποστολής της ΕΕ για το κράτος δικαίου στη Γεωργία, στο πλαίσιο της ΕΠΑΑ, EUJUST THEMIS.
   'Αρθρο 2
   Η παρούσα απόφαση παράγει αποτελέσματα από την ημέρα της εκδόσεώς της.
   Εφαρμόζεται έως τις 14 Ιουλίου 2005.

      Βρυξέλλες, 30 Ιουνίου 2004.

            Για την Επιτροπή Πολιτικής και Ασφάλειας

            Ο Πρόεδρος

         D. KELLEHER

      (1)  ΕΕ L 228 της 29.6.2004, σ. 21.


title: Απόφαση 2013/184/ΚΕΠΠΑ του Συμβουλίου, της 22ας Απριλίου 2013 , σχετικά με περιοριστικά μέτρα κατά της Μιανμάρ/Βιρμανίας και την κατάργηση της απόφασης 2010/232/ΚΕΠΠΑ

text:
                  23.4.2013

                  EL

                  Επίσημη Εφημερίδα της Ευρωπαϊκής Ένωσης

                  L 111/75

         ΑΠΟΦΑΣΗ 2013/184/ΚΕΠΠΑ ΤΟΥ ΣΥΜΒΟΥΛΙΟΥ
         της 22ας Απριλίου 2013
         σχετικά με περιοριστικά μέτρα κατά της Μιανμάρ/Βιρμανίας και την κατάργηση της απόφασης 2010/232/ΚΕΠΠΑ
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 29,
         Εκτιμώντας τα ακόλουθα:

                     (1)

                     Στις 26 Απριλίου 2010, το Συμβούλιο εξέδωσε την απόφαση 2010/232/ΚΕΠΠΑ για την ανανέωση των περιοριστικών μέτρων κατά της Βιρμανίας/Μιανμάρ (1).

                     (2)

                     Δεδομένων των εξελίξεων στη Μιανμάρ/Βιρμανία και για να ενθαρρυνθεί η συνέχιση των θετικών αλλαγών, όλα τα περιοριστικά μέτρα θα πρέπει να αρθούν με εξαίρεση την απαγόρευση πώλησης όπλων και εξοπλισμού που θα μπορούσαν να χρησιμοποιηθούν για εσωτερική καταστολή.

                     (3)

                     Ως εκ τούτου, η απόφαση 2010/232/ΚΕΠΠΑ θα πρέπει να καταργηθεί,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

            Άρθρο 1

               1.   Απαγορεύεται η πώληση, η προμήθεια, η μεταφορά ή η εξαγωγή οπλισμού και κάθε είδους συναφούς στρατιωτικού υλικού, συμπεριλαμβανομένων των όπλων και πυρομαχικών, στρατιωτικών οχημάτων και εξοπλισμού, παραστρατιωτικού εξοπλισμού και ανταλλακτικών τους, καθώς και εξοπλισμού που μπορεί να χρησιμοποιηθεί για εσωτερική καταστολή, στη Μιανμάρ/Βιρμανία από πολίτες των κρατών μελών ή από το έδαφος των κρατών μελών ή με σκάφη ή αεροσκάφη που φέρουν τη σημαία τους, είτε αυτά κατάγονται είτε όχι από τα εδάφη τους.

               2.   Απαγορεύεται:

                           α)

                           η παροχή τεχνικής βοήθειας, υπηρεσιών διαμεσολάβησης και άλλων υπηρεσιών που σχετίζονται με στρατιωτικές δραστηριότητες και η παροχή, η κατασκευή, η συντήρηση και η χρήση οπλισμού και σχετικού στρατιωτικού υλικού κάθε τύπου, συμπεριλαμβανομένων των όπλων και των πυρομαχικών, των στρατιωτικών οχημάτων και εξοπλισμού, του παραστρατιωτικού εξοπλισμού, και των ανταλλακτικών τους, καθώς και εξοπλισμού που μπορεί να χρησιμοποιηθεί για εσωτερική καταστολή, αμέσως ή εμμέσως σε οποιοδήποτε πρόσωπο, οντότητα ή φορέα στη Μιανμάρ/Βιρμανία ή προς χρήση στη Μιανμάρ/Βιρμανία,

                           β)

                           η χρηματοδότηση ή η παροχή χρηματοδοτικής βοήθειας που αφορά στρατιωτικές δραστηριότητες, συμπεριλαμβανομένων ιδίως της μη επιστρεπτέας βοήθειας, των δανείων και της ασφάλειας πιστώσεων για εξαγωγές, για κάθε πώληση, προμήθεια, μεταφορά ή εξαγωγή οπλισμού και σχετικού στρατιωτικού υλικού, καθώς και εξοπλισμού που μπορεί να χρησιμοποιηθεί για εσωτερική καταστολή, ή για την παροχή σχετικής τεχνικής βοήθειας, υπηρεσιών διαμεσολάβησης, και άλλων υπηρεσιών, αμέσως ή εμμέσως, σε οποιοδήποτε πρόσωπο, οντότητα ή φορέα της Μιανμάρ/Βιρμανία ή προς χρήση στη Μιανμάρ/Βιρμανία,

                           γ)

                           η εσκεμμένη και ηθελημένη συμμετοχή σε δραστηριότητες που έχουν ως αντικείμενο ή ως αποτέλεσμα να παρακάμπτονται οι απαγορεύσεις του σημείου α) ή β).

            Άρθρο 2

               1.   Το άρθρο 1 δεν εφαρμόζεται:

                           α)

                           στην πώληση, την προμήθεια, τη μεταβίβαση ή την εξαγωγή μη θανατηφόρου στρατιωτικού εξοπλισμού ή εξοπλισμού που μπορεί να χρησιμοποιηθεί για εσωτερική καταστολή, που προορίζεται αποκλειστικά για ανθρωπιστική ή προστατευτική χρήση, ή για προγράμματα οικοδόμησης θεσμών του ΟΗΕ και της ΕΕ, ή στρατιωτικού υλικού που προορίζεται για επιχειρήσεις διαχείρισης κρίσεων της ΕΕ και του ΟΗΕ,

                           β)

                           στην πώληση, την προμήθεια, τη μεταβίβαση ή την εξαγωγή εξοπλισμού άρσης ναρκοπεδίων και στρατιωτικού υλικού για επιχειρήσεις άρσης ναρκοπεδίων,

                           γ)

                           στη χρηματοδότηση και παροχή χρηματοδοτικής βοήθειας που σχετίζεται με τον εν λόγω εξοπλισμό ή τα εν λόγω προγράμματα και επιχειρήσεις,

                           δ)

                           στην παροχή τεχνικής βοήθειας που σχετίζεται με τον εν λόγω εξοπλισμό ή τα εν λόγω προγράμματα και επιχειρήσεις,

                     υπό τον όρο ότι οι εξαγωγές αυτές έχουν εγκριθεί εκ των προτέρων από την οικεία αρμόδια αρχή.

               2.   Το άρθρο 1 δεν εφαρμόζεται στον προστατευτικό ιματισμό, συμπεριλαμβανομένων των αλεξίσφαιρων γιλέκων και των στρατιωτικών κρανών, που εξάγεται προσωρινά στη Μιανμάρ/Βιρμανία από προσωπικό του ΟΗΕ, προσωπικό της ΕΕ ή των κρατών μελών της, εκπροσώπους των μέσων μαζικής ενημέρωσης και μέλη ανθρωπιστικών ή αναπτυξιακών οργανώσεων και συναφές προσωπικό αποκλειστικά για προσωπική τους χρήση.

            Άρθρο 3
            Η παρούσα απόφαση εφαρμόζεται έως τις 30 Απριλίου 2014. Τελεί υπό διαρκή επανεξέταση. Ανανεώνεται ή τροποποιείται αναλόγως, εφόσον το Συμβούλιο κρίνει ότι οι στόχοι της δεν έχουν επιτευχθεί.

            Άρθρο 4
            Η απόφαση 2010/232/ΚΕΠΠΑ καταργείται.

            Άρθρο 5
            Η παρούσα απόφαση τίθεται σε ισχύ την ημερομηνία δημοσίευσής της στην Επίσημη Εφημερίδα της Ευρωπαϊκής Ένωσης.

            Λουξεμβούργο, 22 Απριλίου 2013.

                  Για το Συμβούλιο

                  Η Πρόεδρος

               C. ASHTON

            (1)  ΕΕ L 105, 27.4.2010, σ. 22.


title: Απόφαση (ΚΕΠΠΑ) 2017/1338 του Συμβουλίου, της 17ης Ιουλίου 2017, για την τροποποίηση της απόφασης (ΚΕΠΠΑ) 2015/1333 σχετικά με περιοριστικά μέτρα λόγω της κατάστασης στη Λιβύη

text:
               18.7.2017

               EL

               Επίσημη Εφημερίδα της Ευρωπαϊκής Ένωσης

               L 185/49

         ΑΠΌΦΑΣΗ (ΚΕΠΠΑ) 2017/1338 ΤΟΥ ΣΥΜΒΟΥΛΊΟΥ
   της 17ης Ιουλίου 2017
   για την τροποποίηση της απόφασης (ΚΕΠΠΑ) 2015/1333 σχετικά με περιοριστικά μέτρα λόγω της κατάστασης στη Λιβύη
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 31 Ιουλίου 2015 το Συμβούλιο εξέδωσε την απόφαση (ΚΕΠΠΑ) 2015/1333 (1).

               (2)

               Το Συμβούλιο έχει ήδη επισημάνει τη σημασία της σταθερότητας στη Λιβύη και έχει προσφερθεί να παράσχει στήριξη στις λιβυκές αρχές, όπως αναγνωρίζονται βάσει της λυβικής πολιτικής συμφωνίας, για την καταπολέμηση της λαθραίας διακίνησης μεταναστών και της εμπορίας ανθρώπων.

               (3)

               Η λαθραία διακίνηση μεταναστών και η εμπορία ανθρώπων συμβάλλουν στην αποσταθεροποίηση της πολιτικής κατάστασης και της κατάστασης της ασφάλειας στη Λιβύη.

               (4)

               Πρέπει να εφαρμόζονται περιορισμοί στις εξαγωγές προς τη Λιβύη ορισμένων προϊόντων που μπορούν να χρησιμοποιηθούν για να διευκολύνουν τη λαθραία διακίνηση μεταναστών και την εμπορία ανθρώπων.

               (5)

               Συνεπώς, η απόφαση (ΚΕΠΠΑ) 2015/1333 πρέπει να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το άρθρο 10 της απόφασης (ΚΕΠΠΑ) 2015/1333 αντικαθίσταται ως εξής:

      «Άρθρο 10
      1.   Τα κράτη μέλη απαιτούν από τους υπηκόους τους, τα πρόσωπα που υπόκεινται στη δικαιοδοσία τους και τις εταιρείες που έχουν συσταθεί στο έδαφός τους ή υπόκεινται στη δικαιοδοσία τους να επαγρυπνούν όταν συναλλάσσονται με οντότητες που έχουν συσταθεί στη Λιβύη ή υπόκεινται στη δικαιοδοσία της Λιβύης και οποιαδήποτε πρόσωπα και οντότητες που ενεργούν εξ ονόματος ή κατ' εντολή τους καθώς και οντότητες που ανήκουν ή ελέγχονται από αυτά, για να αποφευχθούν συναλλαγές δυνάμενες να συντελέσουν στη βία και τη χρήση καταναγκασμού κατά άμαχου πληθυσμού.
      2.   Η πώληση, προμήθεια, μεταφορά ή εξαγωγή στη Λιβύη ορισμένων σκαφών και κινητήρων που θα μπορούσαν να χρησιμοποιηθούν για τη λαθραία διακίνηση μεταναστών και την εμπορία ανθρώπων, από υπηκόους κρατών μελών ή μέσω του εδάφους κρατών μελών ή με σκάφη ή αεροσκάφη σημαίας κρατών μελών, υπόκεινται στη χορήγηση άδειας από την αρμόδια αρχή του κράτους μέλους είτε προέρχονται από την επικράτειά του είτε όχι.
      3.   Οι αρμόδιες αρχές των κρατών μελών δεν χορηγούν καμία άδεια για την πώληση, προμήθεια, μεταφορά ή εξαγωγή των ειδών που αναφέρονται στην παράγραφο 2 αν έχουν βάσιμους λόγους να πιστεύουν ότι το εν λόγω είδος θα μπορούσε να χρησιμοποιηθεί για τη λαθραία διακίνηση μεταναστών και την εμπορία ανθρώπων.
      4.   Η παράγραφος 2 δεν ισχύει για την πώληση, προμήθεια, μεταφορά ή εξαγωγή των εν λόγω ειδών από τις αρχές των κρατών μελών στην κυβέρνηση της Λιβύης.
      Η Ένωση λαμβάνει κάθε αναγκαίο μέτρο για να καθορίσει τα σχετικά είδη που εμπίπτουν στο παρόν άρθρο.».

   Άρθρο 2
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 17 Ιουλίου 2017.

            Για το Συμβούλιο

            Η Πρόεδρος

         F. MOGHERINI

      (1)  Απόφαση (ΚΕΠΠΑ) 2015/1333 του Συμβουλίου, της 31ης Ιουλίου 2015, σχετικά με περιοριστικά μέτρα λόγω της κατάστασης στη Λιβύη και την κατάργηση της απόφασης 2011/137/ΚΕΠΠΑ (ΕΕ L 206, 1.8.2015, σ. 34).


title: 2005/133/ΕΚ: Απόφαση της Επιτροπής, της 16ης Φεβρουαρίου 2005, για τη μερική αναστολή του οριστικού δασμού αντιντάμπινγκ που επέβαλε ο κανονισμός (ΕΚ) αριθ. 258/2005 στις εισαγωγές ορισμένων σωλήνων κάθε είδους χωρίς συγκόλληση από σίδηρο ή μη κραματοποιημένο χάλυβα καταγωγής Κροατίας και Ουκρανίας

text:
               17.2.2005

               EL

               Επίσημη Εφημερίδα της Ευρωπαϊκής Ένωσης

               L 46/46

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 16ης Φεβρουαρίου 2005
   για τη μερική αναστολή του οριστικού δασμού αντιντάμπινγκ που επέβαλε ο κανονισμός (ΕΚ) αριθ. 258/2005 στις εισαγωγές ορισμένων σωλήνων κάθε είδους χωρίς συγκόλληση από σίδηρο ή μη κραματοποιημένο χάλυβα καταγωγής Κροατίας και Ουκρανίας
   (2005/133/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1), (εφεξής ο «βασικός κανονισμός»), και ιδίως το άρθρο 14 παράγραφος 4,
   Μετά από διαβουλεύσεις με τη συμβουλευτική επιτροπή,
   Εκτιμώντας τα ακόλουθα:
   A.   ΙΣΧΥΟΝΤΑ ΜΕΤΡΑ

               (1)

               Μετά από έρευνα για την επανεξέταση των μέτρων που διεξήχθη σύμφωνα με το άρθρο 11 παράγραφος 3 του βασικού κανονισμού («έρευνα για την επανεξέταση»), το Συμβούλιο επέβαλε με τον κανονισμό (ΕΚ) αριθ. 258/2005 (2) («κανονισμός οριστικού δασμού»), δασμό αντιντάμπινγκ ύψους 38,8 % στις εισαγωγές ορισμένων σωλήνων κάθε είδους χωρίς συγκόλληση από σίδηρο ή μη κραματοποιημένο χάλυβα (SST), καταγωγής Κροατίας και δασμό αντιντάμπινγκ ύψους 64,1 % στις εισαγωγές SST καταγωγής Ουκρανίας με εξαίρεση τις εισαγωγές από το Dnipropetrovsk Tube Works («DTW») που υπόκεινται σε δασμό αντιντάμπινγκ ύψους 51,9 % («τα ισχύοντα μέτρα»). Ο κανονισμός οριστικού δασμού τροποποίησε τους οριστικούς δασμούς αντιντάμπινγκ που επιβλήθηκαν με τον κανονισμό (ΕΚ) αριθ. 348/2000 (3), όπως τροποποιήθηκε την τελευταία φορά από τον κανονισμό (ΕΚ) αριθ. 1515/2002 (4) και κατάργησε τη δυνατότητα απαλλαγής από δασμούς που προβλέπεται στο άρθρο 2 του κανονισμού (ΕΚ) αριθ. 348/2000 («αρχικά μέτρα»).

         B.   ΙΣΧΥΟΝΤΑ ΜΕΤΡΑ ΣΤΙΣ ΕΙΣΑΓΩΓΕΣ SST ΑΠΟ ΤΗ ΡΟΥΜΑΝΙΑ ΚΑΙ ΤΗ ΡΩΣΙΑ

               (2)

               Με τον κανονισμό (ΕΚ) αριθ. 2320/97, επιβλήθηκαν δασμοί αντιντάμπινγκ στις εισαγωγές SST καταγωγής μεταξύ άλλων Ρουμανίας και Ρωσίας (5). Με τις αποφάσεις 97/790/ΕΚ (6) και 2000/70/ΕΚ (7), έγιναν δεκτές αναλήψεις υποχρεώσεων που πρότειναν οι εξαγωγείς, μεταξύ άλλων, της Ρουμανίας και της Ρωσίας. Με τον κανονισμό (ΕΚ) αριθ. 1322/2004 (8), αποφασίστηκε να μην εφαρμοστούν περαιτέρω τα μέτρα που ισχύουν για τις εισαγωγές SST καταγωγής Ρουμανίας και Ρωσίας («μη εφαρμοζόμενα μέτρα») λόγω της συμπεριφοράς ορισμένων κοινοτικών παραγωγών που ήταν αντίθετη προς τους κανόνες ανταγωνισμού (9).

         Γ.   ΕΞΕΤΑΣΗ ΤΗΣ ΑΙΤΙΟΛΟΓΗΣΗΣ ΤΗΣ ΑΝΑΣΤΟΛΗΣ ΤΩΝ ΙΣΧΥΟΝΤΩΝ ΜΕΤΡΩΝ

               (3)

               Το άρθρο 14 παράγραφος 4 του βασικού κανονισμού προβλέπει, προς εξυπηρέτηση του συμφέροντος της Κοινότητας, την αναστολή των μέτρων αντιντάμπινγκ στην περίπτωση που έχουν μεταβληθεί προσωρινά οι συνθήκες της αγοράς σε βαθμό που θα ήταν απίθανο να εμφανισθεί εκ νέου η ζημία ως συνέπεια της αναστολής των μέτρων. Το άρθρο 14 παράγραφος 4 διευκρινίζει ότι τα εν λόγω μέτρα αντιντάμπινγκ μπορούν να επανεισαχθούν ανά πάσα στιγμή, εάν δεν δικαιολογείται πλέον η αναστολή.

               (4)

               Ο κανονισμός οριστικού δασμού λαμβάνει υπόψη κυρίως την κατάσταση μεταξύ του Οκτωβρίου 2001 και του Σεπτεμβρίου 2002, δηλαδή την εν λόγω περίοδο έρευνας για την επανεξέταση («περίοδος έρευνας για την επανεξέταση»). Η έρευνα για την επανεξέταση που οδήγησε στη θέσπιση του οριστικού κανονισμού κατέδειξε ότι οι εισαγωγές από την Ουκρανία και την Κροατία κατείχαν κατά την περίοδο της έρευνας για την επανεξέταση σημαντική θέση στην αγορά. Εξακολουθούσαν να αποτελούν αντικείμενο ντάμπινγκ και το περιθώριο ζημίας είχε αυξηθεί σε σχέση με την αρχική έρευνα. Σε αυτή τη βάση, η επανεξέταση οδήγησε στο συμπέρασμα ότι οι αρχικοί δασμοί ύψους 23 % για την Κροατία και 38,5 % για την Ουκρανία θα έπρεπε να αυξηθούν για να φθάσουν το σημερινό επίπεδο ύψους 38,8 % για την Κροατία και 51,9 % και 64,1 % ανάλογα με τον σχετικό παραγωγό εξαγωγέα για τις εισαγωγές από την Ουκρανία.

               (5)

               Από εξέταση των πρόσφατων ροών των εισαγωγών συνάγεται ότι, από την εφαρμογή ιδίως των μέτρων στις εισαγωγές SST από τη Ρωσία και τη Ρουμανία, η κατάσταση στην κοινοτική αγορά άλλαξε όσον αφορά τις εισαγωγές, ιδίως ως προς το γεγονός ότι αυξήθηκαν οι συνολικές ροές των εισαγωγών από τις προαναφερθείσες χώρες, ενώ ταυτόχρονα οι συνολικές εισαγωγές από την Κροατία και την Ουκρανία μειώθηκαν σημαντικά σε εξαιρετικά χαμηλά επίπεδα.

               (6)

               Εφόσον κυριαρχούν οι τρέχουσες συνθήκες της αγοράς, οι ρωσικές και ρουμανικές εισαγωγές διατηρούν μάλλον την έντονη παρουσία τους και φαίνεται μάλλον απίθανο οι ουκρανικές ή/και κροατικές εισαγωγές να αυξηθούν σημαντικά. Θεωρείται συνεπώς στη συγκεκριμένη περίπτωση ότι είναι απίθανο να επανέλθει η ζημία στον κοινοτικό κλάδο παραγωγής, εάν ανασταλεί η αύξηση των δασμολογικών συντελεστών που προβλέπεται στον οριστικό κανονισμό. Ως εκ τούτου και λόγω των ειδικών συνθηκών όσον αφορά μεταξύ άλλων τη μη εφαρμογή των μέτρων στις εισαγωγές από τη Ρωσία και τη Ρουμανία, θεωρείται ότι τα επίπεδα των δασμών ύψους 23 % και 38,5 % που καθορίστηκαν κατά την αρχική έρευνα για την Κροατία και την Ουκρανία αντίστοιχα θα επαρκούσαν για την εξάλειψη του ζημιογόνου ντάμπινγκ.

               (7)

               Η Επιτροπή υπογραμμίζει επίσης ότι η τρέχουσα προσωρινή μεταβολή των συνθηκών αγοράς δεν εγγυάται πλήρη αναστολή των μέτρων που εφαρμόζονται έναντι της Κροατίας και της Ουκρανίας. Βάσει των πληροφοριών που συγκεντρώθηκαν κατά την έρευνα για την επανεξέταση που ολοκληρώθηκε με τον οριστικό κανονισμό συνάγεται το συμπέρασμα ότι οι Ουκρανοί και Κροάτες παραγωγοί εξακολουθούν να διαθέτουν σημαντικό εξαγωγικό δυναμικό, ώστε να είναι σε θέση να αυξάνουν εύκολα τις εξαγωγές στην κοινοτική αγορά σε ζημιογόνα επίπεδα. Ως εκ τούτου, η πλήρης αναστολή των μέτρων έναντι των εισαγωγών από την Κροατία και την Ουκρανία θα ήταν δυνατό να οδηγήσει επίσης σε εισαγωγικές τάσεις από τις εν λόγω δύο χώρες παρόμοιες με αυτές που παρατηρούνται σήμερα όσον αφορά τις εισαγωγές από τη Ρωσία και την Ουκρανία και θα μπορούσαν να οδηγήσουν κατά πάσα πιθανότητα σε ζημία εις βάρος του κοινοτικού κλάδου παραγωγής.

               (8)

               Για τους παραπάνω λόγους, συνάγεται το συμπέρασμα ότι πληρούνται οι προϋποθέσεις που επιτρέπουν τη μερική αναστολή του οριστικού κανονισμού σύμφωνα με το άρθρο 14 παράγραφος 4 του βασικού κανονισμού. Πράγματι, δεν είναι προς το συμφέρον της Κοινότητας να εφαρμόζει τα αυξημένα επίπεδα δασμών που προβλέπει ο κανονισμός οριστικού δασμού, εφόσον επαρκούν τα επίπεδα δασμών που καθορίζει ο κανονισμός (ΕΚ) αριθ. 348/2000, όπως τροποποιήθηκε την τελευταία φορά από τον κανονισμό (ΕΚ) αριθ. 1515/2002. Συνεπώς, θα πρέπει να εφαρμοστεί μερική αναστολή των δασμών που προβλέπονται στον οριστικό κανονισμό η οποία θα αντιστοιχεί στη διαφορά μεταξύ των δασμολογικών συντελεστών που καθορίζονται στο άρθρο 1 του οριστικού κανονισμού και εκείνων που καθορίζονται στο άρθρο 1 παράγραφος 2 του κανονισμού (ΕΚ) αριθ. 348/2000.

               (9)

               Εάν αλλάξει στη συνέχεια η κατάσταση που οδήγησε στην αναστολή, η Επιτροπή μπορεί να επαναφέρει τα μέτρα αντιντάμπινγκ με την κατάργηση της μερικής αναστολής των δασμών αντιντάμπινγκ.

         Δ.   ΓΝΩΜΗ ΤΟΥ ΚΟΙΝΟΤΙΚΟΥ ΚΛΑΔΟΥ ΠΑΡΑΓΩΓΗΣ

               (10)

               Σύμφωνα με τις διατάξεις του άρθρου 14 παράγραφος 4 του βασικού κανονισμού, η Επιτροπή ενημέρωσε τον κοινοτικό κλάδο παραγωγής για την πρόθεσή της να αναστείλει μερικώς τα μέτρα αντιντάμπινγκ και του παρέσχε την ευκαιρία να υποβάλει σχόλια. Ο κοινοτικός κλάδος παραγωγής δεν διετύπωσε αντιρρήσεις,

         ΑΠΟΦΑΣΙΖΕΙ:
   Άρθρο 1
   Ο δασμός αντιντάμπινγκ που επιβλήθηκε με τον κανονισμό (ΕΚ) αριθ. 258/2005 στις εισαγωγές:

               —

               σωλήνων, χωρίς συγκόλληση, από σίδηρο ή από μη κραματοποιημένο χάλυβα, των τύπων που χρησιμοποιούνται για αγωγούς πετρελαίου ή αερίου, με εξωτερική διάμετρο που δεν υπερβαίνει τα 406,4 mm (που υπάγονται στους κωδικούς ΣΟ 7304 10 10 και 7304 10 30)·

               —

               σωλήνων κυκλικής διατομής, χωρίς συγκόλληση, από σίδηρο ή από μη κραματοποιημένο χάλυβα που έχουν διελαθεί ή ελασματοποιηθεί σε ψυχρή κατάσταση (που υπάγονται στον κωδικό ΣΟ 7304 31 99)·

               —

               άλλων σωλήνων κυκλικής τομής, από σίδηρο ή μη κραματοποιημένο χάλυβα, με εξωτερική διάμετρο που δεν υπερβαίνει τα 406,4 mm (που υπάγονται στους κωδικούς ΣΟ 7304 39 91 και 7304 39 93)

         αναστέλλεται ως ακολούθως μερικώς για περίοδο εννέα μηνών:

               Χώρα

               Εταιρεία

               Δασμολογικός συντελεστής που προβλέπεται στον κανονισμό (ΕΚ) αριθ. 258/2005
               %

               Δασμολογικός συντελεστής που αναστέλλεται
               %

               Δασμολογικός συντελεστής που δεν αναστέλλεται
               %

               Πρόσθετος κωδικός TARIC

               Κροατία

               Όλες οι εταιρείες

               38,8

               15,8

               23

               —

               Ουκρανία

               Dnipropetrovsk Tube Works (DTW), Dnipropetrovsk

               51,9

               13,4

               38,5

               A614

               OJSC Nizhnedneprovsky Tube Rolling Plant (NTRP), Dnipropretovsk, και CJSC Nikopolsky seamless tubes plant “Nikotube”, Nikopol

               64,1

               25,6

               38,5

               A615

               Όλες οι άλλες εταιρείες

               64,1

               25,6

               38,5

               A999

         Άρθρο 2
   Η παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

      Βρυξέλλες, 16 Φεβρουαρίου 2005.

            Για την Επιτροπή

         Peter MANDELSON

            Μέλος της Επιτροπής

      (1)  ΕΕ L 56 της 6.3.1996, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 461/2004 (ΕΕ L 77 της 13.3.2004, σ. 12).

      (2)  Βλέπε σελίδα 7 της παρούσας Επίσημης Εφημερίδας.

      (3)  ΕΕ L 45 της 17.2.2000, σ. 1.

      (4)  ΕΕ L 228 της 24.8.2002, σ. 8.

      (5)  ΕΕ L 322 της 25.11.1997, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 235/2004 (ΕΕ L 40 της 12.2.2004, σ. 11).

      (6)  ΕΕ L 322 της 25.11.1997, σ. 63.

      (7)  ΕΕ L 23 της 28.1.2000, σ. 78.

      (8)  ΕΕ L 246 της 20.7.2004, σ. 10.

      (9)  Βλ. αιτιολογική σκέψη (9) του κανονισμού (ΕΚ) αριθ. 1322/2004.


Avis juridique important

|

31999D0876

1999/876/ΕΚ: Απόφαση του Συμβουλίου, της 21ης Δεκεμβρίου 1999, για την προσωρινή εφαρμογή της συμφωνίας υπό μορφή ανταλλαγής επιστολών που τροποποιεί τη συμφωνία μεταξύ της Ευρωπαϊκής Κοινότητας και της Λαϊκής Δημοκρατίας της Κίνας σχετικά με το εμπόριο κλωστοϋφαντουργικών προϊόντων

Επίσημη Εφημερίδα αριθ. L 345 της 31/12/1999 σ. 0001 - 0001

ΑΠΟΦΑΣΗ ΤΟΥ ΣΥΜΒΟΥΛΙΟΥτης 21ης Δεκεμβρίου 1999για την προσωρινή εφαρμογή της συμφωνίας υπό μορφή ανταλλαγής επιστολών που τροποποιεί τη συμφωνία μεταξύ της Ευρωπαϊκής Κοινότητας και της Λαϊκής Δημοκρατίας της Κίνας σχετικά με το εμπόριο κλωστοϋφαντουργικών προϊόντων(1999/876/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη περί ιδρύσεως της Ευρωπαϊκής Κοινότητας, και ιδίως το άρθρο 133, σε συνδυασμό με το άρθρο 300, δεύτερη παράγραφος, πρώτη φράση,την πρόταση της Επιτροπής,Εκτιμώντας τα εξής:(1) Η Επιτροπή έχει διαπραγματευθεί εξ ονόματος της Κοινότητας, συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Λαϊκής Δημοκρατίας της Κίνας για την τροποποίηση της συμφωνίας μεταξύ της Ευρωπαϊκής Οικονομικής Κοινότητας και της Λαϊκής Δημοκρατίας της Κίνας για το εμπόριο κλωστοϋφαντουργικών προϊόντων, όπως τροποποιήθηκε για τελευταία φορά με τη συμφωνία υπό μορφή ανταλλαγής επιστολών που μονογραφήθηκε στις 20 Νοεμβρίου 1998 και για την τροποποίηση της συμφωνίας μεταξύ της Ευρωπαϊκής Κοινότητας και της Λαϊκής Δημοκρατίας της Κίνας που μονογραφήθηκε στις 19 Ιανουαρίου 1995 για το εμπόριο κλωστοϋφαντουργικών προϊόντων που δεν καλύπτονται από τη διμερή συμφωνία πολυϊνών (MFA) σχετικά με το εμπόριο κλωστοϋφαντουργικών προϊόντων.(2) Η συμφωνία υπό μορφή ανταλλαγής επιστολών θα πρέπει να εφαρμοσθεί σε προσωρινή βάση από 1ης Ιανουαρίου 2000 εν αναμονή της ολοκλήρωσης των απαραίτητων διαδικασιών για τη σύναψή της, και με την επιφύλαξη της αμοιβαίας προσωρινής εφαρμογής της συμφωνίας από τη Λαϊκή Δημοκρατία της Κίνας,ΑΠΟΦΑΣΙΖΕΙ:Άρθρο 1Η συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Λαϊκής Δημοκρατίας της Κίνας, που μονογραφήθηκε στο Πεκίνο στις 6 Δεκεμβρίου 1999 για την τροποποίηση της συμφωνίας μεταξύ της Ευρωπαϊκής Οικονομικής Κοινότητας και της Λαϊκής Δημοκρατίας της Κίνας για το εμπόριο κλωστοϋφαντουργικών προϊόντων, όπως τροποποιήθηκε τελευταία με τη συμφωνία που μονογραφήθηκε στις 20 Νοεμβρίου 1999, η οποία τροποποίησε τη συμφωνία μεταξύ της Ευρωπαϊκής Κοινότητας και της Λαϊκής Δημοκρατίας της Κίνας, που μονογραφήθηκε στις 19 Ιανουαρίου 1995, για το εμπόριο κλωστοϋφαντουργικών προϊόντων που δεν καλύπτονται από την διμερή συμφωνία πολυϊνών (MFA) θα πρέπει να εφαρμοσθεί σε προσωρινή βάση από 1ης Ιανουαρίου 2000 εν αναμονή της επίσημης σύναψής της, και με την επιφύλαξη της αμοιβαίας προσωρινής εφαρμογής της συμφωνίας από τη Λαϊκή Δημοκρατία της Κίνας.Το κείμενο της συμφωνίας υπό μορφήν ανταλλαγής επιστολών επισυνάπτεται στην παρούσα απόφαση.Άρθρο 2Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.Βρυξέλλες, 21 Δεκεμβρίου 1999.Για το ΣυμβούλιοΟ ΠρόεδροςT. HALONEN


title: 2005/520/EK: Απόφαση του Συμβουλίου, της 22ας Νοεμβρίου 2004, για υπογραφή του πρωτοκόλλου της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Πρώην Γιουγκοσλαβικής Δημοκρατίας της Μακεδονίας, αφετέρου, σχετικά με συμφωνία-πλαίσιο μεταξύ της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας που θεσπίζει τις γενικές αρχές της συμμετοχής της Πρώην Γιουγκοσλαβικής Δημοκρατίας της Μακεδονίας στα κοινοτικά προγράμματα

text:
               22.7.2005

               EL

               Επίσημη Εφημερίδα της Ευρωπαϊκής Ένωσης

               L 192/22

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 22ας Νοεμβρίου 2004
   για υπογραφή του πρωτοκόλλου της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Πρώην Γιουγκοσλαβικής Δημοκρατίας της Μακεδονίας, αφετέρου, σχετικά με συμφωνία-πλαίσιο μεταξύ της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας που θεσπίζει τις γενικές αρχές της συμμετοχής της Πρώην Γιουγκοσλαβικής Δημοκρατίας της Μακεδονίας στα κοινοτικά προγράμματα
   (2005/520/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας και ιδίως τα άρθρα 13, 71, 80, 95, 127, 137, 149, 150, 151, 152, 153, 157, 166, 175, 280 και 308, σε συνδυασμό με το άρθρο 300 παράγραφος 2 πρώτο εδάφιο δεύτερη φράση,
   την πρόταση της Επιτροπής,
   Εκτιμώντας τα ακόλουθα:

               (1)(2)

               Η Επιτροπή έχει διαπραγματευθεί εξ ονόματος της Κοινότητας με την Πρώην Γιουγκοσλαβική Δημοκρατία της Μακεδονίας, πρωτόκολλο της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Πρώην Γιουγκοσλαβικής Δημοκρατίας της Μακεδονίας, αφετέρου, σχετικά με συμφωνία-πλαίσιο που θεσπίζει τις γενικές αρχές της συμμετοχής της Πρώην Γιουγκοσλαβικής Δημοκρατίας της Μακεδονίας στα κοινοτικά προγράμματα.Με την επιφύλαξη της σύναψής της σε μεταγενέστερη ημερομηνία, η συμφωνία που μονογραφήθηκε στις 25 Οκτωβρίου 2004 θα πρέπει να υπογραφεί,

         ΑΠΟΦΑΣΙΖΕΙ:
   Άρθρο μόνο
   Με την επιφύλαξη της σύναψής της σε μεταγενέστερη ημερομηνία, ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει, εξ ονόματος της Ευρωπαϊκής Κοινότητας, το πρωτόκολλο της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Πρώην Γιουγκοσλαβικής Δημοκρατίας της Μακεδονίας, αφετέρου, σχετικά με συμφωνία-πλαίσιο μεταξύ της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας που θεσπίζει τις γενικές αρχές της συμμετοχής της Πρώην Γιουγκοσλαβικής Δημοκρατίας της Μακεδονίας στα κοινοτικά προγράμματα.

      Βρυξέλλες, 22 Νοεμβρίου 2004.

            Για το Συμβούλιο

            Ο Πρόεδρος

         B. R. BOT

   ΠΡΩΤΌΚΟΛΛΟ
   της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Πρώην Γιουγκοσλαβικής Δημοκρατίας της Μακεδονίας αφετέρου σχετικά με συμφωνία-πλαίσιο μεταξύ της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας σχετικά με τις γενικές αρχές για τη συμμετοχή της Πρώην Γιουγκοσλαβικής Δημοκρατίας της Μακεδονίας σε κοινοτικά προγράμματα
   Η ΕΥΡΩΠΑΪΚΗ ΚΟΙΝΟΤΗΤΑ, εφεξής «η Κοινότητα»,
   αφενός και
   Η ΠΡΩΗΝ ΓΙΟΥΓΚΟΣΛΑΒΙΚΗ ΔΗΜΟΚΡΑΤΙΑ ΤΗΣ ΜΑΚΕΔΟΝΙΑΣ,
   αφετέρου,
   εφεξής «τα συμβαλλόμενα μέρη»,
   ΕΚΤΙΜΩΝΤΑΣ ΤΑ ΑΚΟΛΟΥΘΑ:

               (1)

               Η συμφωνία σταθερότητας και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Πρώην Γιουγκοσλαβικής Δημοκρατίας της Μακεδονίας, αφετέρου, (εφεξής «η ΣΣΣ») υπογράφηκε με ανταλλαγή επιστολών στο Λουξεμβούργο στις 9 Απριλίου 2001 και άρχισε να ισχύει την 1η Απριλίου 2004.

               (2)

               Το Ευρωπαϊκό Συμβούλιο της Κοπεγχάγης, του Δεκεμβρίου 2002, επιβεβαίωσε την ευρωπαϊκή προοπτική των χωρών των Δυτικών Βαλκανίων, ως δυνάμει υποψηφίων, και υπογράμμισε τη βούλησή του να υποστηρίξει τις προσπάθειες τους να προσεγγίσουν την Ευρωπαϊκή Ένωση.

               (3)

               Το Ευρωπαϊκό Συμβούλιο της Θεσσαλονίκης, του Ιουνίου 2003, επιβεβαίωσε ότι η διαδικασία σταθερότητας και σύνδεσης θα παραμείνει το πλαίσιο για την ευρωπαϊκή πορεία των χωρών των Δυτικών Βαλκανίων καθ’όλη τη διαδρομή προς τη μελλοντική προσχώρησή τους και υιοθέτησε «την ημερήσια διάταξη της Θεσσαλονίκης για τα Δυτικά Βαλκάνια: προς την ευρωπαϊκή ολοκλήρωση» που έχει ως στόχο να ενισχύσει περισσότερο τις προνομιακές σχέσεις μεταξύ της ΕΕ και των Δυτικών Βαλκανίων, με βάση την εμπειρία που έχει αποκτηθεί στο πλαίσιο της διεύρυνσης.

               (4)

               Η ημερήσια διάταξη της Θεσσαλονίκης κάλεσε τις χώρες των Δυτικών Βαλκανίων να συμμετάσχουν σε κοινοτικά προγράμματα και υπηρεσίες σύμφωνα με τις αρχές που έχουν θεσπιστεί για τη συμμετοχή των υποψηφίων χωρών, με στόχο να εξοικειωθούν οι ενδιαφερόμενες χώρες και οι πολίτες τους με τις πολιτικές και τις μεθόδους εργασίας της ΕΕ, στηρίζοντας τους έτσι σταθερά στην πορεία προς την ΕΕ και ενθαρρύνοντας τους προς την ευρωπαϊκή ολοκλήρωση.

               (5)

               Η Πρώην Γιουγκοσλαβική Δημοκρατία της Μακεδονίας εξέφρασε την επιθυμία να συμμετέχει σε ορισμένα κοινοτικά προγράμματα.

               (6)

               Οι ειδικοί όροι και οι προϋποθέσεις, συμπεριλαμβανομένης της χρηματοδοτικής συνεισφοράς, όσον αφορά τη συμμετοχή της Πρώην Γιουγκοσλαβικής Δημοκρατίας της Μακεδονίας σε κάθε συγκεκριμένο πρόγραμμα θα καθοριστούν με συμφωνία μεταξύ της Επιτροπής των Ευρωπαϊκών Κοινοτήτων, που ενεργεί εξ ονόματος της Κοινότητας, και της Πρώην Γιουγκοσλαβικής Δημοκρατίας της Μακεδονίας.

         ΣΥΜΦΩΝΟΥΝ ΤΑ ΕΞΗΣ:
   Άρθρο 1
   Επιτρέπεται στην Πρώην Γιουγκοσλαβική Δημοκρατία της Μακεδονίας να συμμετέχει στα ακόλουθα κοινοτικά προγράμματα:

               1.

               Τα τρέχοντα κοινοτικά προγράμματα τα οποία περιέχονται στο παράρτημα και είναι ανοιχτά στη συμμετοχή της Πρώην Γιουγκοσλαβικής Δημοκρατίας της Μακεδονίας από την έναρξη ισχύος της παρούσας συμφωνίας (εφεξής «η συμφωνία»).

               2.

               Κοινοτικά προγράμματα που έχουν θεσπιστεί ή έχουν ανανεωθεί μετά την έναρξη ισχύος της συμφωνίας και τα οποία περιέχουν ρήτρα η οποία προβλέπει τη συμμετοχή της Πρώην Γιουγκοσλαβικής Δημοκρατίας της Μακεδονίας.

         Άρθρο 2
   Η Πρώην Γιουγκοσλαβική Δημοκρατία της Μακεδονίας συνεισφέρει οικονομικά στον γενικό προϋπολογισμό της Ευρωπαϊκής Ένωσης ανάλογα με τα συγκεκριμένα προγράμματα στα οποία συμμετέχει.
   Άρθρο 3
   Εκπρόσωποι της Πρώην Γιουγκοσλαβικής Δημοκρατίας της Μακεδονίας μπορούν να συμμετέχουν, ως παρατηρητές και για τα σημεία που αφορούν την Πρώην Γιουγκοσλαβική Δημοκρατία της Μακεδονίας, στην επιτροπή διαχείρισης που είναι αρμόδια για την παρακολούθηση των προγραμμάτων στα οποία συνεισφέρει οικονομικά η Πρώην Γιουγκοσλαβική Δημοκρατία της Μακεδονίας.
   Άρθρο 4
   Σχέδια και πρωτοβουλίες που υποβάλλονται από συμμετέχοντες της Πρώην Γιουγκοσλαβικής Δημοκρατίας της Μακεδονίας υπόκεινται, κατά το δυνατόν, στους ίδιους όρους, κανόνες και διαδικασίες που ισχύουν για τα εν λόγω προγράμματα με εκείνους που εφαρμόζονται για τα κράτη μέλη.
   Άρθρο 5
   Οι ειδικοί όροι και προϋποθέσεις όσον αφορά τη συμμετοχή της Πρώην Γιουγκοσλαβικής Δημοκρατίας της Μακεδονίας σε κάθε συγκεκριμένο πρόγραμμα, ιδίως η χρηματοδοτική συνεισφορά που πρέπει να καταβληθεί, ορίζονται με συμφωνία, υπό τη μορφή μνημονίου συμφωνίας, μεταξύ της Επιτροπής, η οποία ενεργεί εξ ονόματος της Κοινότητας, και της Πρώην Γιουγκοσλαβικής Δημοκρατίας της Μακεδονίας.
   Στην περίπτωση που η Πρώην Γιουγκοσλαβική Δημοκρατία της Μακεδονίας υποβάλει αίτηση για κοινοτική εξωτερική βοήθεια, βάσει του κανονισμού (ΕΚ) αριθ. 2666/2000 του Συμβουλίου, της 5ης Δεκεμβρίου 2000, όπως τροποποιήθηκε από τον κανονισμό (ΕΚ) αριθ. 2415/2001 του Συμβουλίου, της 10ης Δεκεμβρίου 2001, σχετικά με την παροχή βοήθειας προς την Αλβανία, τη Βοσνία Ερζεγοβίνη, την Κροατία, την Ομοσπονδιακή Δημοκρατία της Γιουγκοσλαβίας και την Πρώην Γιουγκοσλαβική Δημοκρατία της Μακεδονίας, ή σύμφωνα με οποιοδήποτε άλλο παρόμοιο κανονισμό που προβλέπει την παροχή κοινοτικής εξωτερικής βοήθειας στην Πρώην Γιουγκοσλαβική Δημοκρατία της Μακεδονίας που ενδέχεται να υιοθετηθεί στο μέλλον, οι όροι που διέπουν τη χρήση της κοινοτικής βοήθειας από την Πρώην Γιουγκοσλαβική Δημοκρατία της Μακεδονίας ορίζονται σε συμφωνία χρηματοδότησης.
   Άρθρο 6
   Το μνημόνιο συμφωνίας ορίζει, σύμφωνα με τον δημοσιονομικό κανονισμό της Κοινότητας, ότι οι οικονομικοί έλεγχοι ή οι λογιστικοί έλεγχοι διεξάγονται, από την Ευρωπαϊκή Επιτροπή, τον OLAF και το Ελεγκτικό Συνέδριο των Ευρωπαϊκών Κοινοτήτων, ή υπό την εποπτεία τους.
   Θα υιοθετηθούν λεπτομερείς διατάξεις όσον αφορά τον οικονομικό και τον λογιστικό έλεγχο, τα διοικητικά μέτρα, τις κυρώσεις και την είσπραξη οφειλών που επιτρέπουν την ανάθεση στην Ευρωπαϊκή Επιτροπή, στον OLAF και στο Ελεγκτικό Συνέδριο, αρμοδιοτήτων αντίστοιχων με τις αρμοδιότητες που διαθέτουν έναντι δικαιούχων ή συμβασιούχων που είναι εγκατεστημένοι στην Κοινότητα.
   Άρθρο 7
   Η συμφωνία ισχύει επ’ αόριστον.
   Κάθε συμβαλλόμενο μέρος μπορεί να καταγγείλει την παρούσα συμφωνία με γραπτή κοινοποίηση στο άλλο συμβαλλόμενο μέρος. Η παρούσα συμφωνία παύει να ισχύει έξι μήνες από την ημερομηνία της εν λόγω κοινοποίησης.
   Άρθρο 8
   Το αργότερο τρία χρόνια από την ημερομηνία έναρξης ισχύος της παρούσας συμφωνίας, και στη συνέχεια ανά τρία χρόνια, τα δύο συμβαλλόμενα μέρη μπορούν να αναθεωρήσουν την εφαρμογή της παρούσας συμφωνίας βάσει της πραγματικής συμμετοχής της Πρώην Γιουγκοσλαβικής Δημοκρατίας της Μακεδονίας σε ένα ή περισσότερα κοινοτικά προγράμματα.
   Άρθρο 9
   Η παρούσα συμφωνία εφαρμόζεται, αφενός, στα εδάφη στα οποία εφαρμόζεται η συνθήκη για την ίδρυση της Ευρωπαϊκής Κοινότητας και υπό τους όρους που αναφέρονται στην εν λόγω συνθήκη και, αφετέρου, στο έδαφος της Πρώην Γιουγκοσλαβικής Δημοκρατίας της Μακεδονίας.
   Άρθρο 10
   Η παρούσα συμφωνία αρχίζει να ισχύει την ημερομηνία λήψης της τελευταίας γραπτής κοινοποίησης, μέσω διπλωματικής οδού, με την οποία κάθε συμβαλλόμενο μέρος ενημερώνει το άλλο ότι έχει ολοκληρωθεί η διαδικασία έναρξης ισχύος της παρούσας συμφωνίας.
   Άρθρο 11
   1.   Η παρούσα συμφωνία εκδίδεται σε δύο αντίτυπα σε κάθε μία από τις επίσημες γλώσσες των συμβαλλομένων μερών, με εξαίρεση τη μαλτέζικη γλώσσα.
   2.   Όταν τα όργανα της Ευρωπαϊκής Ένωσης δεσμευτούν να δημοσιεύσουν όλες τις επίσημες πράξεις στη μαλτέζικη γλώσσα στην Επίσημη Εφημερίδα της Ευρωπαϊκής Ένωσης, η συμφωνία θα εκδοθεί επίσης σε δύο αντίτυπα στην εν λόγω γλώσσα.
   3.   Όλες οι γλωσσικές αποδόσεις του παρόντος κειμένου είναι εξίσου αυθεντικές.
   Άρθρο 12
   Η συμφωνία και το παράρτημά της αποτελούν αναπόσπαστο τμήμα της ΣΣΣ.

      Βρυξέλλες, 22 Νοεμβρίου 2004.

            Για την κυβέρνηση της Πρώην Γιουγκοσλαβικής Δημοκρατίας της Μακεδονίας

            Για την Ευρωπαϊκή Κοινότητα

   ΠΑΡΑΡΤΗΜΑ
   ΚΑΤΑΛΟΓΟΣ ΤΩΝ ΤΡΕΧΟΝΤΩΝ ΚΟΙΝΟΤΙΚΩΝ ΠΡΟΓΡΑΜΜΑΤΩΝ ΤΟΥ ΑΡΘΡΟΥ 1

               —

               Καταπολέμηση των διακρίσεων (2001-2006) (1)

               —

               Καταπολέμηση του κοινωνικού αποκλεισμού (2002-2006) (2)

               —

               Κοινοτικές ενέργειες υπέρ της πολιτικής για τους καταναλωτές (2004-2007) (3)

               —

               Κοινοτικό πρόγραμμα δράσης για την προώθηση οργανισμών που δραστηριοποιούνται σε ευρωπαϊκό επίπεδο και την υποστήριξη ειδικών δραστηριοτήτων στον τομέα της εκπαίδευσης και της κατάρτισης (2004-2006) (4)

               —

               Κοινοτικό πρόγραμμα δράσης για την προώθηση της συμμετοχής του ευρωπαίου πολίτη στα κοινά (2004-2006) (5)

               —

               Κοινοτική δράση στον τομέα της δημόσιας υγείας (2003-2008) (6)

               —

               Πολιτισμός 2000 (2000-2006) (7)

               —

               Τελωνεία (2003-2007) (8)

               —

               Daphne II (2004-2008) (9)

               —

               eContent Plus (2004-2008) (10)

               —

               eLearning (2004-2006) (11)

               —

               Erasmus Mundus (2004-2008) (12)

               —

               Fiscalis (2003-2007) (13)

               —

               Ισότητα μεταξύ γυναικών και ανδρών (2001-2006) (14)

               —

               Hercule (2004-2006) (15)

               —

               Ευφυής ενέργεια – Ευρώπη (2003-2006) (16)

               —

               Life (2000-2006) (17)

               —

               Leonardo da Vinci II (2000-2006) (18)

               —

               Marco Polo (2003-2010) (19)

               —

               Media Plus (20)/Media Training (21) (2001-2006)

               —

               Πρόγραμμα για την ασφαλέστερη χρήση του Διαδικτύου (2005-2008) (22)

               —

               Έκτο πρόγραμμα πλαίσιο ΕΤΑ (2002-2006) (23)

               —

               «Socrates II» (2000-2006) (24)

               —

               Νεολαία (2000-2006) (25)

      (1)  Βλέπε απόφαση 2000/750/ΕΚ του Συμβουλίου, της 27ης Νοεμβρίου 2000, σχετικά με τη θέσπιση κοινοτικού προγράμματος δράσης για την καταπολέμηση των διακρίσεων (2001 έως 2006) (ΕΕ L 303 της 2.12.2000, σ. 23).

      (2)  Βλέπε απόφαση αριθ. 50/2002/ΕΚ του Ευρωπαϊκού Κοινοβουλίου και του Συμβουλίου, της 7ης Δεκεμβρίου 2001, για τη θέσπιση προγράμματος κοινοτικής δράσης για την ενθάρρυνση της συνεργασίας μεταξύ κρατών μελών για την καταπολέμηση του κοινωνικού αποκλεισμού (ΕΕ L 10 της 12.1.2002, σ. 1).

      (3)  Βλέπε απόφαση αριθ. 20/2004/ΕΚ του Ευρωπαϊκού Κοινοβουλίου και του Συμβουλίου, της 8ης Δεκεμβρίου 2003, σχετικά με τη θέσπιση γενικού πλαισίου για τη χρηματοδότηση των κοινοτικών ενεργειών υπέρ της πολιτικής για τους καταναλωτές για τα έτη 2004 έως 2007 (ΕΕ L 5 της 9.1.2004, σ. 1).

      (4)  Βλέπε απόφαση αριθ. 791/2004/ΕΚ του Ευρωπαϊκού Κοινοβουλίου και του Συμβουλίου, της 21ης Απριλίου 2004, σχετικά με τη θέσπιση κοινοτικού προγράμματος δράσης για την προώθηση οργανισμών που δραστηριοποιούνται σε ευρωπαϊκό επίπεδο και την υποστήριξη ειδικών δραστηριοτήτων στον τομέα της εκπαίδευσης και της κατάρτισης (ΕΕ L 138 της 30.4.2004, σ. 31).

      (5)  Βλέπε απόφαση 2004/100/ΕΚ του Συμβουλίου, της 26ης Ιανουαρίου 2004, σχετικά με τη θέσπιση κοινοτικού προγράμματος δράσης για την προώθηση της συμμετοχής του ευρωπαίου πολίτη στα κοινά (συμμετοχή του πολίτη) (ΕΕ L 30 της 4.2.2004, σ. 6).

      (6)  Βλέπε απόφαση αριθ. 1786/2002/ΕΚ του Ευρωπαϊκού Κοινοβουλίου και του Συμβουλίου, της 23ης Σεπτεμβρίου 2002, για την υιοθέτηση προγράμματος κοινοτικής δράσης στον τομέα της δημόσιας υγείας (2003-2008) (ΕΕ L 271 της 9.10.2002, σ. 1).

      (7)  Βλέπε απόφαση αριθ. 508/2000/ΕΚ του Ευρωπαϊκού Κοινοβουλίου και του Συμβουλίου, της 14ης Φεβρουαρίου 2000, για τη θέσπιση του προγράμματος «Πολιτισμός 2000» (ΕΕ L 63 της 10.3.2000, σ. 1) και απόφαση αριθ. 626/2004/ΕΚ του Ευρωπαϊκού Κοινοβουλίου και του Συμβουλίου, της 31ης Μαρτίου 2004, για την τροποποίηση της απόφασης αριθ. 508/2000/ΕΚ για τη θέσπιση του προγράμματος «Πολιτισμός 2000» (ΕΕ L 99 της 3.4.2004, σ. 3).

      (8)  Βλέπε απόφαση αριθ. 253/2003/ΕΚ του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2003, για την υιοθέτηση προγράμματος δράσης για τα τελωνεία στην Κοινότητα (Τελωνεία 2007) (ΕΕ L 36 της 12.2.2003, σ. 1).

      (9)  Βλέπε απόφαση αριθ. 803/2004/ΕΚ του Ευρωπαϊκού Κοινοβουλίου και του Συμβουλίου, της 21ης Απριλίου 2004, για την υιοθέτηση κοινοτικού προγράμματος δράσης (2004 έως 2008) σχετικά με την πρόληψη και την καταπολέμηση της βίας εις βάρος παιδιών, νέων και γυναικών και την προστασία των θυμάτων και των ομάδων κινδύνου (Daphne II) (ΕΕ L 143 της 30.4.2004, σ. 1).

      (10)  Δεν έχει ακόμα εκδοθεί. Βλέπε COM(2004) 96 τελικό, 2004/0025 (COD).

      (11)  Βλέπε απόφαση αριθ. 2318/2003/ΕΚ του Ευρωπαϊκού Κοινοβουλίου και του Συμβουλίου, της 5ης Δεκεμβρίου 2003, για την υιοθέτηση πολυετούς προγράμματος (2004-2006) για την αποτελεσματική ενσωμάτωση των τεχνολογιών των πληροφοριών και των επικοινωνιών (ΤΠΕ) στα ευρωπαϊκά συστήματα εκπαίδευσης και κατάρτισης (πρόγραμμα eLearning) (ΕΕ L 345 της 31.12.2003, σ. 9).

      (12)  Βλέπε απόφαση αριθ. 2317/2003/ΕΚ του Ευρωπαϊκού Κοινοβουλίου και του Συμβουλίου, της 5ης Δεκεμβρίου 2003, για τη θέσπιση προγράμματος για την ενθάρρυνση της ποιότητας στην ανωτάτη εκπαίδευση και την προώθηση της διαπολιτισμικής κατανόησης μέσω της συνεργασίας με τρίτες χώρες (Erasmus Mundus) (2004-2008) (ΕΕ L 345 της 31.12.2003, σ. 1).

      (13)  Βλέπε απόφαση αριθ. 2235/2002/ΕΚ του Ευρωπαϊκού Κοινοβουλίου και του Συμβουλίου, της 3ης Δεκεμβρίου 2002, για την υιοθέτηση κοινοτικού προγράμματος για τη βελτίωση της λειτουργίας των φορολογικών συστημάτων στην εσωτερική αγορά (Fiscalis 2003-2007) (ΕΕ L 341 της 17.12.2002, σ. 1).

      (14)  Βλέπε απόφαση 2001/51/ΕΚ του Συμβουλίου, της 20ής Δεκεμβρίου 2000, για τη θέσπιση προγράμματος σχετικά με την κοινοτική στρατηγική-πλαίσιο για την ισότητα μεταξύ γυναικών και ανδρών (2001-2005) (ΕΕ L 17 της 19.1.2001, σ. 22).

      (15)  Βλέπε απόφαση αριθ. 804/2004/ΕΚ του Ευρωπαϊκού Κοινοβουλίου και του Συμβουλίου, της 21ης Απριλίου 2004, σχετικά με τη θέσπιση κοινοτικού προγράμματος δράσης για την προώθηση δράσεων στον τομέα της προστασίας των οικονομικών συμφερόντων της Κοινότητας (Hercule) (ΕΕ L 143 της 30.4.2004, σ. 9).

      (16)  Βλέπε απόφαση αριθ. 1230/2003/ΕΚ του Ευρωπαϊκού Κοινοβουλίου και του Συμβουλίου, της 26ης Ιουνίου 2003, για την υιοθέτηση πολυετούς προγράμματος δράσης στον τομέα της ενέργειας: «Ευφυής ενέργεια - Ευρώπη» (2003-2006) (ΕΕ L 176 της 15.7.2003, σ. 29).

      (17)  Βλέπε κανονισμό (ΕΚ) αριθ. 1655/2000 του Ευρωπαϊκού Κοινοβουλίου και του Συμβουλίου, της 17ης Ιουλίου 2000 σχετικά με το χρηματοδοτικό μέσο για το περιβάλλον (LIFE) (ΕΕ L 192 της 28.7.2000, σ. 1)· κανονισμός όπως τροποποιήθηκε από τον κανονισμό (ΕΚ) αριθ. 1682/2004 (ΕΕ L 308 της 5.10.2004, σ. 1).

      (18)  Βλέπε απόφαση 1999/382/ΕΚ του Συμβουλίου, της 26ης Απριλίου 1999, για τη θέσπιση της δεύτερης φάσης του κοινοτικού προγράμματος επαγγελματικής κατάρτισης «Leonardo da Vinci» (ΕΕ L 146 της 11.6.1999, σ. 33).

      (19)  Βλέπε κανονισμό (ΕΚ) αριθ. 1382/2003 του Ευρωπαϊκού Κοινοβουλίου και του Συμβουλίου, της 22ας Ιουλίου 2003, για τη χορήγηση κοινοτικής χρηματοδοτικής συνδρομής με σκοπό τη βελτίωση των περιβαλλοντικών επιδόσεων του συστήματος εμπορευματικών μεταφορών (Πρόγραμμα Marco Polo) (ΕΕ L 196 της 2.8.2003, σ. 1).

      (20)  Βλέπε διορθωτικό στην απόφαση 2000/821/ΕΚ του Συμβουλίου, της 20ής Δεκεμβρίου 2000, για την εφαρμογή προγράμματος ενθάρρυνσης της ανάπτυξης της διανομής και της προώθησης των ευρωπαϊκών οπτικοακουστικών έργων (πρόγραμμα MEDIA Plus, Ανάπτυξη, Διανομή και Προώθηση) (2001-2005) (ΕΕ L 336 της 30.12.2000, σ. 82) (ΕΕ L 13 της 17.1.2001, σ. 34)· απόφαση όπως τροποποιήθηκε από την απόφαση αριθ. 846/2004/ΕΚ του Ευρωπαϊκού Κοινοβουλίου και του Συμβουλίου (ΕΕ L 157 της 30.4.2004, σ. 4).

      (21)  Βλέπε απόφαση αριθ. 163/2001/ΕΚ του Ευρωπαϊκού Κοινοβουλίου και του Συμβουλίου, της 19ης Ιανουαρίου 2001, για την εφαρμογή προγράμματος κατάρτισης για επαγγελματίες της ευρωπαϊκής βιομηχανίας οπτικοακουστικών προγραμμάτων (MEDIA-Κατάρτιση) (2001-2005) (ΕΕ L 26 της 27.1.2001, σ. 1)· απόφαση όπως τροποποιήθηκε από την απόφαση αριθ. 845/2004/ΕΚ (ΕΕ L 157 της 30.4.2004, σ. 1).

      (22)  Δεν έχει ακόμα εκδοθεί. Βλέπε COM [2004] 91 τελικό, 2004/0023 (COD).

      (23)  Βλέπε απόφαση αριθ. 1513/2002/ΕΚ του Ευρωπαϊκού Κοινοβουλίου και του Συμβουλίου, της 27ης Ιουνίου 2002, σχετικά με το έκτο πρόγραμμα-πλαίσιο της Ευρωπαϊκής Κοινότητας για δραστηριότητες έρευνας, τεχνολογικής ανάπτυξης και επίδειξης, με σκοπό τη συμβολή στη δημιουργία του ευρωπαϊκού χώρου έρευνας και στην καινοτομία (2002-2006) (ΕΕ L 232 της 29.8.2002, σ. 1).

      (24)  Βλέπε απόφαση αριθ. 253/2000/ΕΚ του Ευρωπαϊκού Κοινοβουλίου και του Συμβουλίου, της 24ης Ιανουαρίου 2000, για τη θέσπιση του δεύτερου σταδίου του προγράμματος κοινοτικής δράσης στον τομέα της εκπαίδευσης «Σωκράτης» (ΕΕ L 28 της 3.2.2000, σ. 1).

      (25)  Βλέπε απόφαση αριθ. 1031/2000/ΕΚ του Ευρωπαϊκού Κοινοβουλίου και του Συμβουλίου, της 13ης Απριλίου 2000, για τη θέσπιση του προγράμματος κοινοτικής δράσης «Νεολαία» (ΕΕ L 117 της 18.5.2000, σ. 1).


title: Απόφαση αριθ. 938/2010/ΕΕ του Ευρωπαϊκού Κοινοβουλίου και του Συμβουλίου, της 20ής Οκτωβρίου 2010 , για τη χορήγηση μακροοικονομικής χρηματοδοτικής συνδρομής στη Δημοκρατία της Μολδαβίας

text:
               21.10.2010

               EL

               Επίσημη Εφημερίδα της Ευρωπαϊκής Ένωσης

               L 277/1

         ΑΠΌΦΑΣΗ αριθ. 938/2010/ΕΕ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
   της 20ής Οκτωβρίου 2010
   για τη χορήγηση μακροοικονομικής χρηματοδοτικής συνδρομής στη Δημοκρατία της Μολδαβίας
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης και ιδίως το άρθρο 212,
   την πρόταση της Ευρωπαϊκής Επιτροπής,
   Αφού διαβίβασαν το σχέδιο νομοθετικής πράξης στα εθνικά κοινοβούλια,
   Αποφασίζοντας σύμφωνα με τη συνήθη νομοθετική διαδικασία (1),
   Εκτιμώντας τα ακόλουθα:

               (1)

               Οι σχέσεις μεταξύ της Δημοκρατίας της Μολδαβίας (εφεξής: Μολδαβία) και της Ευρωπαϊκής Ένωσης αναπτύσσονται εντός του πλαισίου της Ευρωπαϊκής Πολιτικής Γειτονίας. Το 2005, η Κοινότητα και η Μολδαβία συμφώνησαν ως προς ένα σχέδιο δράσης στο πλαίσιο της Ευρωπαϊκής Πολιτικής Γειτονίας, το οποίο καθορίζει μεσοπρόθεσμες προτεραιότητες για τις σχέσεις ΕΕ- Μολδαβίας. Το πλαίσιο των εν λόγω διμερών σχέσεων ενισχύεται περαιτέρω με την προσφάτως δρομολογηθείσα Ανατολική Εταιρική Σχέση. Τον Ιανουάριο του 2010 η Ευρωπαϊκή Ένωση και η Μολδαβία άρχισαν διαπραγματεύσεις για συμφωνία Σύνδεσης η οποία αναμένεται να αντικαταστήσει την ισχύουσα συμφωνία Εταιρικής Σχέσης και Συνεργασίας.

               (2)

               Η οικονομία της Μολδαβίας έχει πληγεί σοβαρά από τη διεθνή χρηματοπιστωτική κρίση, με δραματική μείωση της παραγωγής, επιδείνωση της δημοσιονομικής θέσης και αύξηση των αναγκών εξωτερικής χρηματοδότησης.

               (3)

               Για τη σταθεροποίηση και την ανάκαμψη της οικονομίας της Μολδαβίας παρέχεται χρηματοδοτική στήριξη από το Διεθνές Νομισματικό Ταμείο (ΔΝΤ). Η ρύθμιση χρηματοδότησης από το ΔΝΤ για τη Μολδαβία εγκρίθηκε στις 29 Ιανουαρίου 2010.

               (4)

               Η Μολδαβία έχει ζητήσει μακροοικονομική χρηματοδοτική συνδρομή από την Ένωση δεδομένης της επιδείνωσης της οικονομικής κατάστασης και των προοπτικών.

               (5)

               Δεδομένου του εναπομένοντος χρηματοδοτικού ελλείμματος για το 2010-2011 στο ισοζύγιο πληρωμών της Μολδαβίας, η μακροοικονομική χρηματοδοτική συνδρομή θεωρείται ως ενδεδειγμένη απάντηση στο αίτημα της Μολδαβίας για τη στήριξη της οικονομικής σταθεροποίησης, σε συνδυασμό με το τρέχον πρόγραμμα του ΔΝΤ. Αυτή η μακροοικονομική χρηματοδοτική συνδρομή αναμένεται επίσης να συμβάλει στη μείωση των αναγκών εξωτερικής χρηματοδότησης του κρατικού προϋπολογισμού.

               (6)

               Η μακροοικονομική χρηματοδοτική συνδρομή της Ένωσης δεν θα πρέπει να συμπληρώνει απλώς τα προγράμματα και τους πόρους από το ΔΝΤ και την Παγκόσμια Τράπεζα, αλλά να εξασφαλίζει την προστιθέμενη αξία της συμμετοχής της Ένωσης στην προσπάθεια.

               (7)

               Η Επιτροπή θα πρέπει να μεριμνήσει ώστε η μακροοικονομική χρηματοδοτική συνδρομή της Ένωσης να συμπλέει νομικά και ουσιαστικά με τα μέτρα που λαμβάνονται στους διάφορους τομείς της εξωτερικής δράσης και τις άλλες συναφείς πολιτικές της Ένωσης.

               (8)

               Οι συγκεκριμένοι στόχοι της μακροοικονομικής χρηματοδοτικής συνδρομής από την Ένωση αναμένεται να ενισχύσουν την αποδοτικότητα, τη διαφάνεια και την απόδοση λογαριασμών. Οι στόχοι αυτοί θα πρέπει να παρακολουθούνται τακτικά από την Επιτροπή.

               (9)

               Οι όροι που συνδέονται με την παροχή της μακροοικονομικής χρηματοδοτικής συνδρομής από την Ένωση θα πρέπει να αντικατοπτρίζουν βασικές αρχές και στόχους της πολιτικής της Ένωσης έναντι της Μολδαβίας.

               (10)

               Για να εξασφαλιστεί αποτελεσματική προστασία των οικονομικών συμφερόντων της Ένωσης σε σχέση με την παρούσα μακροοικονομική χρηματοδοτική συνδρομή, είναι απαραίτητο να εγκρίνει η Μολδαβία τα κατάλληλα μέτρα που σχετίζονται με την πρόληψη και την καταπολέμηση της απάτης, της διαφθοράς και οιωνδήποτε άλλων παρατυπιών που συνδέονται με τη χορηγούμενη συνδρομή. Είναι επίσης απαραίτητο να προβλέψει η Επιτροπή τους κατάλληλους ελέγχους και το Ελεγκτικό Συνέδριο τους αρμόζοντες λογιστικούς ελέγχους.

               (11)

               Η αποδέσμευση της μακροοικονομικής χρηματοδοτικής συνδρομής της Ένωσης δεν θίγει τις εξουσίες της αρμόδιας για τον προϋπολογισμό αρχής.

               (12)

               Η μακροοικονομική χρηματοδοτική συνδρομή της Ένωσης θα πρέπει να τελεί υπό τη διαχείριση της Επιτροπής. Για να εξασφαλισθεί ότι το Ευρωπαϊκό Κοινοβούλιο και η Οικονομική και Δημοσιονομική Επιτροπή μπορούν να παρακολουθούν την εφαρμογή της παρούσας απόφασης, η Επιτροπή θα πρέπει να τους ενημερώνει τακτικά για τις εξελίξεις τις σχετικές με τη μακροοικονομική χρηματοδοτική συνδρομή και να τους παρέχει τα σχετικά έγγραφα.

               (13)

               Σύμφωνα με το άρθρο 291 της συνθήκης για τη λειτουργία της Ευρωπαϊκής Ένωσης, οι κανόνες και οι γενικές αρχές σχετικά με τους τρόπους ελέγχου από τα κράτη μέλη της άσκησης των εκτελεστικών αρμοδιοτήτων από την Επιτροπή θεσπίζονται εκ των προτέρων με κανονισμό που εκδίδεται σύμφωνα με τη συνήθη νομοθετική διαδικασία. Εν αναμονή της έκδοσης του εν λόγω νέου κανονισμού, εξακολουθεί να εφαρμόζεται η απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή (2), εξαιρουμένης της κανονιστικής διαδικασίας με έλεγχο, η οποία δεν εφαρμόζεται,

         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Η Ένωση διαθέτει στη Μολδαβία μακροοικονομική χρηματοδοτική συνδρομή υπό τη μορφή χορήγησης μέγιστου ύψους 90 εκατ. EUR με σκοπό την υποστήριξη της οικονομικής σταθεροποίησης της Μολδαβίας και την ανακούφιση του ισοζυγίου πληρωμών της και των δημοσιονομικών αναγκών της, όπως προσδιορίζονται στο ισχύον πρόγραμμα του ΔΝΤ.
   2.   Η εκταμίευση της μακροοικονομικής χρηματοδοτικής συνδρομής της Ένωσης γίνεται υπό τη διαχείριση της Επιτροπής κατά τρόπο συνεπή προς τις συμφωνίες ή τους διακανονισμούς που έχουν συμφωνηθεί μεταξύ του ΔΝΤ και της Μολδαβίας και τις βασικές αρχές και στόχους της οικονομικής μεταρρύθμισης που ορίζονται στη συμφωνία Εταιρικής Σχέσης και Συνεργασίας και το σχέδιο δράσης ΕΕ- Μολδαβίας. Η Επιτροπή ενημερώνει τακτικά το Ευρωπαϊκό Κοινοβούλιο και την Οικονομική και Δημοσιονομική Επιτροπή για τις εξελίξεις στη διαχείριση της χρηματοδοτικής συνδρομής και τους παρέχει όλα τα σχετικά έγγραφα.
   3.   Η μακροοικονομική χρηματοδοτική συνδρομή της Ένωσης διατίθεται για δύο έτη και έξι μήνες, αρχής γενομένης από την πρώτη ημέρα μετά την έναρξη ισχύος του μνημονίου συνεννόησης μνεία του οποίου γίνεται στο άρθρο 2 παράγραφος 1.
   Άρθρο 2
   1.   Η Επιτροπή, ενεργώντας σύμφωνα με τη συμβουλευτική διαδικασία μνεία της οποίας γίνεται στο άρθρο 5 παράγραφος 2, εξουσιοδοτείται να συμφωνήσει με τις αρχές της Μολδαβίας σχετικά με τους όρους οικονομικής πολιτικής που διέπουν τη χορήγηση μακροοικονομική χρηματοδοτική συνδρομή από την Ένωση, οι οποίοι θα καθορίζονται σε μνημόνιο συνεννόησης που θα περιλαμβάνει χρονοδιάγραμμα για την τήρησή τους (εφεξής το «μνημόνιο συνεννόησης»). Οι όροι θα είναι συνεπείς με τις συμφωνίες ή τους διακανονισμούς που έχουν συμφωνηθεί μεταξύ του ΔΝΤ και της Μολδαβίας και με τις βασικές αρχές και τους στόχους της οικονομικής μεταρρύθμισης που ορίζονται στη συμφωνία Εταιρικής Σχέσης και Συνεργασίας και το σχέδιο δράσης ΕΕ- Μολδαβίας. Οι εν λόγω αρχές και στόχοι αποσκοπούν στην ενίσχυση της αποδοτικότητας, της διαφάνειας και της απόδοσης λογαριασμών που σχετίζονται με τη συνδρομή, περιλαμβανομένων συγκεκριμένα των συστημάτων διαχείρισης των δημόσιων οικονομικών στη Μολδαβία. Η πρόοδος όσον αφορά την επίτευξη των εν λόγω στόχων παρακολουθείται τακτικά από την Επιτροπή. Οι λεπτομερείς χρηματοδοτικοί όροι της συνδρομής καθορίζονται σε συμφωνία χορήγησης που θα συναφθεί μεταξύ της Επιτροπής και των αρχών της Μολδαβίας.
   2.   Κατά την υλοποίηση της μακροοικονομικής χρηματοδοτικής συνδρομής της Ένωσης, η Επιτροπή παρακολουθεί την ορθότητα των χρηματοδοτικών διευθετήσεων, των διοικητικών διαδικασιών και των μηχανισμών εσωτερικού και εξωτερικού ελέγχου που εφαρμόζονται στη Μολδαβία και σχετίζονται με τη συνδρομή αυτήν, καθώς και την τήρηση του συμφωνηθέντος χρονοδιαγράμματος.
   3.   Η Επιτροπή επαληθεύει σε τακτικά διαστήματα εάν οι οικονομικές πολιτικές της Μολδαβίας είναι σύμφωνες με τους στόχους της μακροοικονομικής χρηματοδοτικής συνδρομής της Ένωσης και εάν πληρούνται ικανοποιητικά οι συμφωνηθέντες όροι οικονομικής πολιτικής. Για τον σκοπό αυτόν η Επιτροπή θα είναι σε στενό συντονισμό με το ΔΝΤ και την Παγκόσμια Τράπεζα και, εάν απαιτείται, με την Οικονομική και Δημοσιονομική Επιτροπή.
   Άρθρο 3
   1.   Εφόσον πληρούνται οι όροι της παραγράφου 2, η μακροοικονομική χρηματοδοτική συνδρομή της Ένωσης στη Μολδαβία διατίθεται από την Επιτροπή σε τρεις τουλάχιστον δόσεις χορήγησης. Το ύψος εκάστης δόσης καθορίζεται στο μνημόνιο συνεννόησης.
   2.   Η απόφαση της Επιτροπής για την εκταμίευση των δόσεων εξαρτάται από την ικανοποιητική υλοποίηση των όρων οικονομικής πολιτικής που συνομολογούνται στο μνημόνιο συνεννόησης. Η εκταμίευση της δεύτερης και κάθε επόμενης δόσης πραγματοποιείται το νωρίτερο τρεις μήνες μετά την εκταμίευση της προηγούμενης δόσης.
   3.   Τα ποσά της συνδρομής της Ένωσης καταβάλλονται στην Εθνική Τράπεζα της Μολδαβίας. Με την επιφύλαξη των όρων που θα συμφωνηθούν στο μνημόνιο συνεννόησης, περιλαμβανομένης της επιβεβαίωσης των υπολειπόμενων δημοσιονομικών χρηματοδοτικών αναγκών, τα ποσά συνδρομής της Ένωσης μπορεί να μεταβιβάζονται στο Δημόσιο Ταμείο της Μολδαβίας ως τελικό αποδέκτη.
   Άρθρο 4
   Η μακροοικονομική χρηματοδοτική συνδρομή της Ένωσης υλοποιείται σύμφωνα με τις διατάξεις του κανονισμού (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (3) και τους κανόνες εφαρμογής του (4). Ειδικότερα, το μνημόνιο συνεννόησης και η συμφωνία χορήγησης που θα συναφθούν με τις αρχές της Μολδαβίας πρέπει να προβλέπουν ότι η Μολδαβία θα λάβει ειδικά μέτρα για την πρόληψη και την καταπολέμηση της απάτης, της διαφθοράς και οιασδήποτε άλλης παρατυπίας που ενδεχομένως συνδέεται με την παρούσα συνδρομή. Για να εξασφαλιστεί μεγαλύτερη διαφάνεια στη διαχείριση και εκταμίευση των πόρων της Ένωσης, το μνημόνιο συνεννόησης και η συμφωνία χορήγησης πρέπει επιπλέον να προβλέπουν ελέγχους, περιλαμβανομένων επιτόπιων ελέγχων και επιθεωρήσεων, που θα διενεργούνται από την Επιτροπή, περιλαμβανομένης της Ευρωπαϊκής Υπηρεσίας Καταπολέμησης της Απάτης. Επιπροσθέτως πρέπει να προβλέπουν λογιστικούς ελέγχους, περιλαμβανομένων, εάν ενδείκνυται, επιτόπιων λογιστικών ελέγχων από το Ελεγκτικό Συνέδριο.
   Άρθρο 5
   1.   Η Επιτροπή επικουρείται από επιτροπή.
   2.   Οσάκις γίνεται μνεία της παρούσας παραγράφου, εφαρμόζονται τα άρθρα 3 και 7 της απόφασης 1999/468/ΕΚ, τηρουμένων των διατάξεων του άρθρου 8 αυτής.
   Άρθρο 6
   1.   Η Επιτροπή υποβάλλει έως τις 31 Αυγούστου εκάστου έτους έκθεση στο Ευρωπαϊκό Κοινοβούλιο και το Συμβούλιο σχετικά με την υλοποίηση της παρούσας απόφασης κατά το προηγούμενο έτος, περιλαμβανομένης και αξιολόγησης της εν λόγω υλοποίησης. Στην έκθεση παρουσιάζεται η σχέση μεταξύ των όρων πολιτικής που καθορίζονται στο μνημόνιο συνεννόησης, των εν εξελίξει οικονομικών και δημοσιονομικών επιδόσεων της Μολδαβίας και της απόφασης της Επιτροπής να εκταμιεύσει τις δόσεις της συνδρομής.
   2.   Το αργότερο δύο έτη μετά τη λήξη της περιόδου διάθεσης μνεία της οποίας γίνεται στο άρθρο 1 παράγραφος 3, η Επιτροπή υποβάλλει στο Ευρωπαϊκό Κοινοβούλιο και το Συμβούλιο έκθεση εκ των υστέρων αξιολόγησης.
   Άρθρο 7
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.

      Στρασβούργο, 20 Οκτωβρίου 2010.

            Για το Ευρωπαϊκό Κοινοβούλιο

            Ο Πρόεδρος

         J. BUZEK

            Για το Συμβούλιο

            Ο Πρόεδρος

         O. CHASTEL

      (1)  Θέση του Ευρωπαϊκού Κοινοβουλίου της 7ης Σεπτεμβρίου 2010 (δεν έχει ακόμη δημοσιευθεί στην Επίσημη Εφημερίδα) και απόφαση του Συμβουλίου της 11ης Οκτωβρίου 2010.

      (2)  ΕΕ L 184 της 17.7.1999, σ. 23.

      (3)  ΕΕ L 248 της 16.9.2002, σ. 1.

      (4)  Κανονισμός (ΕΚ, Ευρατόμ) αριθ. 2342/2002 της Επιτροπής, της 23ης Δεκεμβρίου 2002, για τη θέσπιση των κανόνων εφαρμογής του κανονισμού (ΕΚ, Ευρατόμ) αριθ. 1605/2002 του Συμβουλίου, για τη θέσπιση του Δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (ΕΕ L 357 της 31.12.2002, σ. 1).